Bagaimana Bekas Banduan Menukar Ketidakcekapan Penjara Menjadi Bisnes Bernilai RM12 Juta

Sejak remaja lagi, Frederick Hutson telah berminat dalam bidang keusahawanan. Ketika beliau berusia 19 tahun, beliau membina bisnes “tint” tingkap kereta yang akhirnya dijual pada harga USD $50,000.

Beliau pernah mempunyai bisnes potong rumput, tetapi rakan-rakannya yang memotong. Dan juga pernah memiliki bisnes mencuci kereta.

Ketika berusia 21 tahun, Hutson membuat kesilapan terbesar. Beliau melihat rakan-rakannya mengalami kesukaran menjual ganja. Beliau kemudiannya bekerjasama dengan rakan-rakan beliau, dengan menggunakan alamat bisnesnya untuk membolehkan penghantaran ganja dibuat merentasi sempadan menggunakan FedEx, UPS dan DHL.

Akhirnya, aktiviti beliau dikesan oleh pihak berkuasa dan kemudian disumbatkan ke penjara selama empat tahun.

Untuk kebanyakan orang, rekod jenayah lazimnya memusnahkan kerjaya, hubungan baik dengan keluarga dan komuniti, malah, boleh dikatakan seluruh kehidupan.

Tetapi ketika ini, Hutson menggunakan masanya untuk menulis rancangan perniagaan. Setiap kali majalah Inc, The Wall Street Journal atau Wired sampai ke penjara, beliau akan membaca kesemua kandungan majalah walaupun terdapat muka surat yang hilang atau terkoyak.

“Saya berada di penjara hampir keseluruhan umur 20-an saya. Saya tidak dapat merasa banyak benda seperti orang lain rasakan. Tetapi pada setiap masa saya selalu menjadi orang yang sangat, sangat fokus,” kata Hutson.

Salah satu daripada idea beliau adalah untuk menjadikan panggilan telefon di penjara menjadi lebih murah.

Hanya terdapat beberapa syarikat yang mengendalikan komunikasi di antara penjara dan dunia luar disebabkan kesemua mesej dan surat perlu disaring dengan teliti. Disebabkan itu, servis yang disediakan oleh penyedia perkhidmatan adalah mahal dan ini mencengkam penghuni-penghuni yang kebanyakannya datang daripada golongan berpendapatan rendah.

“Ketika di sana, mata saya benar-benar terbuka. Saya mula nampak betapa tidak cekapnya semua perkara dilakukan,” kata beliau. “Perkara ini membuat saya terfikir, saya boleh selesaikan masalah ini. Pasarannya (permintaan) memang benar wujud.”

Pigeon.ly menggunakan VOIP, iaitu teknologi yang digunakan juga oleh produk lebih ternama seperti Skype, untuk mewujudkan satu nombor telefon tempatan yang boleh digunakan oleh penghuni penjara untuk menghubungi keluarga dan rakan-rakan. Penggunaan teknologi ini adalah jauh lebih murah berbanding mendail nombor telefon yang berada di luar kod kawasan. Hutson berkata servis beliau boleh mengurangkan kos panggilan telefon sebanyak $20 untuk 300 minit.

Selain itu, Pigeon.ly juga menyediakan servis perkongsian foto. Penjara hanya membenarkan surat atau foto dihantar melalui pos bersampul putih. Ini memaksa ahli keluarga terpaksa mencetak dan mengepos gambar fizikal. Dalam dunia penggunaan telefon pintar yang meluas hari ini, semakin kurang orang mencetak dan mengepos gambar; dan ini menyebabkan semakin kurang surat atau pos dihantar ke penjara.

Untuk mengatasi masalah ini, Pigeon.ly menyediakan app dan laman web, yang membenarkan ahli keluarga berkongsi gambar, mesej dan e-mail dengan hanya satu klik. Seterusnya Pigeon.ly akan mencetak item yang mereka dapat, dan menghantar gambar serta mesej dalam sampul surat putih.

Ideanya cukup ringkas, tetapi ternyata ia amat membantu ahli keluarga banduan. Pada ketika ini, syarikat ini mengendalikan 2 juta minit panggilan telefon dan menghantar suku juta gambar setiap bulan.

Sambutan terhadap perkhidmatan Pigeon.ly sekarang amat berbeza dengan keadaan ketika Hutson baru bermula. Beliau memulakan langkah bersama-sama co-founder Alfonzo Brooks semasa tinggal di halfway house selepas keluar daripada penjara.

“Kami mengenalpasti 500 orang (banduan) dan menghantar mereka kad ucapan mengatakan ‘ini adalah produk yang ahli keluarga anda boleh gunakan untuk menghantar gambar’. 3 atau 4 hari selepas kami menghantar kad, ada orang mula mendaftar akaun pada laman web dan menghantar gambar, jadi kami pun meneruskannya (penghantaran kad),” kata Hutson.

Tidak berapa lama kemudian, beliau menyertai NewMe Accelerator, iaitu business accelerator (badan sokongan bisnes) yang memberi tumpuan kepada usahawan daripada golongan minoriti.

Pengasas NewMe, Angela Benton, pernah berterus terang, “Lihat, akan ada orang yang tidak selesa dan tidak cuba memahami apa yang anda lakukan – kemungkinan nanti akan ada halangan kerana anda pernah masuk penjara dan anda tidak kelihatan seperti jenis orang (usahawan) yang biasa mereka (pelabur) laburkan (modal).”

Oleh kerana itu, Hutson menumpukan perhatiannya hanya kepada bakal pelabur yang terbuka dan memahami kenapa beliau adalah orang yang tepat untuk memberi penyelesaian kepada masalah komunikasi di dalam penjara.

“Banyak masa, benda-benda yang kita anggap sebagai kelemahan sebenarnya boleh bertukar menjadi aset paling besar, dan ianya berlaku kepada saya. (Masuk penjara) menjadi sebab mengapa orang melabur (dalam Pigeon.ly) – kerana saya telah berada di sana, dan saya mengetahui dan memahami pasaran ini lebih baik berbanding orang lain,” kata Hutson.

Beliau berjaya mendapat modal awal (seed fund) pada tahun 2013 dari Erik Moore di Base Ventures dan Kapor Capital sebanyak USD $2 juta. Pada tahun pertama beroperasi, Pigeon.ly berjaya menjana pendapatan sebanyak USD $1 juta.

Tidak berapa lama kemudian, syarikat beliau dipindahkan ke Las Vegas, di mana beliau bekerja bersama-sama dengan syarikat startup lain yang disokong oleh CEO Zappos Tony Hsieh.

Pada tahun ini, syarikat Pigeon.ly telah berjaya menyertai Y-Combinator.

Hutson mengatakan 1% daripada penduduk Amerika Syarikat mempunyai insan tersayang di dalam penjara. Nilai pasaran dianggarkan bernilai kira-kira $2 bilion.

Lebih daripada bisnes, Hutson melihat Pigeon.ly sebagai salah satu cara mengurangkan kesalahan berulang.

“Pengasingan adalah perkara yang paling teruk yang boleh berlaku kepada seorang banduan,” kata Hutson, “Persoalannya ialah, ‘Apakah jenis orang yang anda ingin bebaskan’? Orang yang telah kehilangan hubungan dengan semua orang yang mereka kenal dan peluang membuat kesalahan berulang melebihi 50%? Atau orang yang berhubung dengan orang yang boleh membantu lalu menyokong mereka masuk semula ke dalam masyarakat?”

BACA: Ini Rupa Penjara Yang Mengajar Coding Tempat Mark Zuckerberg Lawati

BACA: 9 Aset ‘Intangible’ Usahawan Dominan Miliki

LIKE dan FOLLOW Vocket di Facebook serta Instagram


Bagaimana Bekas Ketua Perisikan Malaysia Bebas Tuduhan Pecah Amanah RM50.4 Juta?

Semalam Mahkamah Tinggi Kuala Lumpur membuat keputusan untuk membebaskan Datuk Hasanah Abdul Hamid, bekas Ketua Pengarah Bahagian Penyelidikan unit perisikan luar di Jabatan Perdana Menteri (JPM), dalam kes pecah amanah (CBT) membabitkan RM50.4 juta (AS$12.1 juta) dana kerajaan, lapor Harian Metro.

Pesuruhjaya Kehakiman (JC) Roz Mawar Rozain membuat keputusan itu selepas membenarkan permohonan Hasanah supaya dibebaskan daripada pertuduhan tersebut setelah tidak dibantah oleh Timbalan Pendakwa Raya (TPR) Mohd Fairuz Johari.

Terdahulu, mahkamah telah memutuskan untuk melepaskan Hasanah tanpa membebaskan (DNAA). Di bawah undang-undang ini, tertuduh yang diberi DNAA masih boleh didakwa atas kesalahan yang sama pada masa hadapan. Bagaimanapun, sehingga kini pihak pendakwaan tidak dapat meneruskan sebarang kes terhadap Hasanah.

Justeru, hakim memutuskan bahawa menggantung DNAA ke atas Hasanah selama lebih setahun adalah “tidak adil,” sambil menambah bahawa keadilan tidak dilaksanakan dengan cara itu. Pihak pendakwaan, yang terdiri daripada Timbalan Pendakwa Raya Mohd Fairuz Johari dan Mohammed Fakhrurrazi Ahmad Salim, tidak mencabar permohonan Hasanah untuk pembebasan penuh.

Pada 25 Oktober 2018, wanita berusia 63 tahun itu mengaku tidak bersalah atas satu pertuduhan CBT, melibatkan RM50.4 juta dana awam semasa beliau menjadi ketua pengarah Bahagian Penyelidikan Jabatan Perdana Menteri. Hasanah dilaporkan menghabiskan wang hasil dana awam itu untuk membeli enam jam tangan mewah.

Dia dituduh melakukan kesalahan itu antara 30 April dan 9 Mei 2018, di Jabatan Perdana Menteri di Putrajaya. Hasanah didakwa melanggar Kanun Keseksaan Seksyen 409, yang memperuntukkan hukuman penjara maksimum 20 tahun, sebat dan denda.

Bekas ketua perisikan Malaysia dituduh guna RM50.4 juta dana kerajaan beli jam tangan mewah. Rujuk pautan di bawah untuk membaca.

Bekas Ketua Perisikan Malaysia Dituduh Guna RM50.4 Juta Dana Kerajaan Beli Jam Tangan Mewah


Bagaimana Bekas Pemandu Teksi Berjaya Menjadi Orang Ke-2 Terkaya Di Korea Selatan?

Seo Jung Jin dilaporkan berjaya menjadi orang kedua terkaya di Korea Selatan, dia adalah ketua syarikat The Celltrion yang bernafas di dalam sektor biofarmaseutikal. Kekayaannya dikatakan menyaingi pengasas Samsung, namun kisah kejayaan Jung Jin jauh lebih gah daripada itu.

Dia berasal dari keluarga yang sangat sederhana. Sebelum menjadi orang kedua terkaya di Korea, dia adalah pemandu teksi yang mengharapkan duit gaji. Malah, sebelum mencapai ke puncak, dia pernah meminjam wang daripada peminjam wang haram dan bahkan menggunakan organ sebagai jaminan.

Sejak wabak COVID-19 datang menyerang dunia, banyak orang kehilangan kerja dan punca pendapatan. Namun, perniagaan Jung Jin mencanak naik dengan peningkatan hampir dua kali ganda.

Disebabkan itu, nama Jung Jin mula mendapat perhatian. Tambahan pula dia bukanlah lahir daripada keluarga yang senang dan kisahnya yang berjaya dalam sektor perniagaan non-tradisional dilihat sebagai satu perkara yang luar biasa.

Economic Times melaporkan bahawa Seo Jung Jin lahir dalam keluarga sederhana yang menjual batu bata. Sebelum memulakan perniagaan, dia pernah menjadi pemandu teksi.

Namun, sejak dulu lagi semangat untuk berjaya sudah tumbuh subur dalam dirinya. Lelaki yang kini berusia 62 tahun ini merupakan graduan Universiti Konkuk dalam bidang kejuruteraan industri. Dia pernah menabur bakti di Daewoo Motor Co. sebelum diberhentikan disebabkan krisis kewangan Asia pada waktu itu.

Pada tahun 2000, dengan semangat dan ilmu yang dia ada. Dia mula membina tapak perjalanan yang bakal mencorakkan masa hadapan. Dia memulakan syarikat bernama Nexol bersama temannya sebelum menukarkan nama syarikat kepada Celltrion Healthcare Co.

Tidak lama kemudian, dia mula tertarik untuk meneroka satu bidang lain dalam dunia perubatan. Dengan tujuan untuk membantu orang tua dan golongan yang kurang berkemampuan, Celltrion Healthcare Co. telah meneroka dunia biosimilar yang membolehkan mereka membina ubatan alternatif dengan tujuan untuk membantu mereka yang memerlukan.

Menyelusuri jalan perniagaan selalunya akan diduga dengan pelbagai cabaran. Perniagaannya tidak berjalan lancar. Celltrion, yang ditubuhkan pada tahun 2002, mengalami masalah kewangan kerana kegagalan vaksin yang memaksa Seo Jung Jin meminjam wang dari peminjam wang tidak berlesen. Namun, nasib yang baik selalu berpihak kepada mereka yang sabar, syarikat itu berjaya diselamatkan selepas wabak COVID-19 menyerang dunia pada hujung tahun lalu.

Setelah berjaya membawa syarikat tersebut ke suatu tempat yang tidak pernah diduga oleh orang ramai, Jung Jin mengakui bahawa dia akan mengundurkan diri dari pengurusan tahun ini. Namun, dia akan masih memegang jawatan sebagai pemilik walaupun setelah bersara, kerana baginya, ‘istana’ masih memerlukakan seorang ‘raja’.

Untuk membaca kisah kekayaan lain, klik pautan di bawah untuk membaca.

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha

Penjual Air Botol Jadi Individu Terkaya Di China, Bagaimana Dia Menewaskan Jack Ma?

Yang Kaya Makin Kaya, Jeff Bezos Sah Jadi Orang Paling Kaya Di Dunia Dengan Nilai RM850 Bilion


Bagaimana Belajar Di Kelas Belakang Tetap Boleh Berjaya, Ini Kisah Saya Di Sekolah

Belakang parang jika diasah pasti akan tajam jua, begitu juga budak kelas belakang. Budak kelas belakang merujuk kepada mereka yang dipandang sebelah mata dan seperti orang yang tidak mempunyai masa depan. Pendek kata orang “gagal”.

“Boleh ker engkau berjaya?”
“Kau ni budak bodoh.”
“Kau ni kelas bawah jer.”

Dan bermacam-macam lagi kata-kata diberikan. Kadang-kala, pandangan sinis mereka membuatkan jiwa cukup pedih untuk menerima. Saya faham kerana saya juga budak kelas belakang.

Bagi saya samada anda budak kelas depan atau budak kelas belakang ia tidak menjanjikan anda kejayaan luar biasa, melainkan anda ada sikap yang bagus untuk sanggup langkah panjang melakukan sesuatu yang luar dari biasa.

Langkah panjang ini bermaksud anda mampu melakukan sesuatu yang luar biasa. Tetapi ia tidaklah mudah, banyak pengorbanan dan kepahitan yang perlu anda telan untuk mencapai kejayaan yang luar biasa. Sanggup atau tidak itu yang menjadi persoalan.

Zaman sekolah saya bermula di kelas belakang, kelas paling hujung sekali, kelas buruk, dan ada kesan lubang-lubang di dinding. Kerja sekolah selalu tak siap, sebab saya tak faham. Anda faham sajalah apabila pergi sekolah tanpa kerja siap mahunya kena libas dengan rotan.

Budak zaman sekarang mungkin tak merasa. Tapi budak zaman 80-an dan 90-an memang selalu kena. Jadi saya fikir daripada pergi sekolah kena rotan lebih baiklah “fly”. Saya buat hal sendiri.

Lama-kelamaan saya sedar kesilapan ini. Dengan buat hal yang tak bermanfaat, tidak akan membuat diri saya bahagia, apatah lagi membahagiakan mak ayah. Mereka syurga saya, pastilah saya nak buat mereka bangga. Dari situlah saya mula ubah sikap.

Sedikit demi sedikit saya ubah diri menjadi lebih baik. Daripada markah selalu merah kepada warna biru dan akhirnya saya ditempatkan di kelas depan.

Dalam perniagaan pun sama, saya banyak belajar dari kegagalan. Saya mula belajar berniaga menjual buah potong di depan rumah allahyarhamah nenek. Kemudian pernah juga menjual insuran takaful, saya berdepan dengan banyak rejection, malah saya pernah buka kedai makan sendiri namun terpaksa tutup tidak lama selepas itu.

Jujur katakan ujian yang saya terima bukan mudah, lebih-lebih lagi perjalanan sebagai seorang usahawan. Rasa nak menangis pun ada, kadang sampai saya sendiri terdetik untuk ragui janji tuhan. Mesti anda pun pernah lalui.

Masa itu kita kena cepat-cepat istighfar dan memohon keampunan. Kerana mungkin kerana dosa rezeki kita tersekat-sekat. Kena muhasabah selalu. Kerana Allah mengikut sangkaan hambaNya.

Kemudian, melihat pula kawan-kawan rapat saya sudah berkahwin, sudah menjadi pegawai tinggi, sudah memiliki rumah, kereta, dan sudah melancong jauh. Saat itu aku mula berkata dalam diri: “Silapkah langkah yang aku ambil?”, “Mengapa aku tidak memiliki seperti mereka?”

Cemburu itu memang ada. Tapi kita kena pandai jadikan cemburu kita sebagai benchmark untuk langkah panjang. Tak usahlah kita lihat hidup ini sebagai satu perlumbaan untuk kita membuat perbandingan. Nanti diri kita yang sakit. Masing-masing ada rezeki masing-masing.

Bagi saya, tidak kiralah anda pangkat besar atau pangkat kecil, yang membuat anfa berjaya dan dihormati orang nanti adalah disebabkan sikap dan jasa anda.

Masa diuji itulah Allah nak lihat reaksi kita pada ujian adakah kita sabar atau kita melatah? Apabila kita sabar hati mula rasa lapang, ibadah mula terasa manis, pedih di hati membasahi pipi. Saat itu pengharapan terasa tinggi, infaq terasa manis dan semangat engkau kian pulih kembali.

Dekat sini saya belajar bagaimana sikap kita berdepan dengan kegagalan boleh mengubah hidup kita. Jika kita melihat ujian itu sebagai sesuatu yang positif, indahlah natijahnya. Jika kita melihat ujian itu sebagai sesuatu yang negatif, buruklah terasanya.

Sikap yang positif membantu kita menukar kegagalan menjadi kejayaan. Sama ada anda kelas depan atau belakang yang paling penting adalah sikap anda untuk capai kejayaan.

Walaupun 10 kali berusaha namun gagal, anda pastikan diri mampu bangkit berusaha lagi kali yang ke-11. Kerana kejayaan hadir sejengkal dari kegagalan.

“Sikap yang bagus akan kuatkan kau untuk hadapi ujian.”
“Sikap yang bagus akan membantu kau bina kejayaan.”

Kini saya mampu bangkit dari kegagalan-kegagalan sebelum ini dan saya mulakan langkah untuk mencapai matlamat. Kegagalan itu pasti ada. Tapi saya sedar, walaupun saya jatuh, saya tidak pernah undur. Alhamdulillah sekarang saya dalam perniagaan membuat rumah unik mampu milik dan saya berjaya menerbitkan 2 buah buku.

Apa yang saya capai bukanlah untuk dibandingkan dengan orang lain. Tetapi adalah untuk memberi inspirasi pada diri untuk “jalan terus”.

Bagi saya kejayaan itu adalah: “Walaupun engkau jatuh, tapi engkau tidak pernah undur sehingga impian engkau tercapai”. Inilah resepi untuk langkah panjang.


Bagaimana Video Pendek Gadis Ini Berjaya Buatkan Beliau Peroleh Biasiswa RM1.1 Juta

Siapa sangka video berdurasi 5 minit gadis ini mengenai penerangan antibiotik mampu menyakinkan para juri untuk menobatkan beliau sebagai pemenang Breakthrough Junior Challenge.

Gadis berumur 17 tahun yang berasal daripada Singapore ini turut menerima biasiswa $250,000 USD (~RM1,104,612.50) yang dibiaya sepenuhnya oleh CEO Facebook, Mark Zuckerberg.

Deanna See selaku pelajar di Raffles Institution, Singapore memilih tajuk ‘Superbugs! And Our Race Against Resistance’. Video yang menerangkan tentang antibiotik ini dipilih sebagai pemenang daripada lebih 6,000 penyertaaan daripada 146 negara.

Lebih manis, kejayaan Deanna See nampaknya tidak keseorangan. Para guru yang banyak membantu beliau menerima sebanyak $50,000 USD (~RM220,922.50) manakala pihak sekolah menerima $100,000 USD (~RM441,845.00).

Untuk pengetahuan anda Breakthrough Prize ini merupakan kerjasama gabungan orang-orang yang berpengaruh dunia. Antaranya adalah co-founder Google, Mark Zuckerberg bersama isterinya dan turut dibantu oleh billionair Russia iaitu Yuri Milner.

Pertandingan yang diperkenalkan ini bakal membantu kanak-kanak untuk menguasai dan menerokai dengan lebih mendalam mengenai dunia sains, fizik dan matematik. Melihat kepada inisiatif mereka, kemungkinan mereka bakal mencari kid-prodigy untuk digandingkan bersama syarikat mereka.


Bagaimana Bella Travel Lebih Sebulan Di Iceland Dan Norway Dengan Kos Rendah

Iceland, Norway dan negara Skandinavia memang terkenal sebagai negara dengan kos sara hidup yang tinggi. Ini sekaligus menyebabkan kos percutian ke negara ini juga mahal.

Tapi berbeza pula dengan Bella Azemi. Keinginan mengenali dan mendekati budaya dan cara hidup masyarakat di Iceland dan Norway dengan lebih mendalam telah mendorong dia untuk mencari jalan bagaimana untuk menetap lebih lama di negara ini dengan kos lebih rendah.

Bagi graduan Bachelor in Engineering Supply Chain Management dar UniKL ini, Bella telah dapat meluangkan masa selama 35 hari di Iceland dan 55 hari di Norway. Ikuti temubual dan tips yang dapat kami cungkil daripada Bella.

Vocket: Sebelum ini Bella pernah ke Iceland, buat Ring Road trip lebih seminggu pusing Iceland. Apa yang membuat Bella ke Iceland buat kali ke 2 dan kali ini pada tempoh yang lebih lama?

Bella: Semasa saya buat ring road trip seorang diri di Iceland, ia dilakukan pada bulan Februari iaitu di musim sejuk. Jadi kali ni saya ingin cuba dan merasai pengalaman musim panas dan melihat midnight sun di Iceland.

Daripada pengalaman saya di kedua-dua musim ini, pemandangan alam semulajadi dan pengalaman travel pada setiap musim adalah sangat berbeza. Jika travel ke Iceland pada waktu sejuk, suhu sangat sejuk dan aktiviti juga sangat terhad. Berbeza pula pada musim panas di mana siang lebih panjang dan suhu tidak terlalu sejuk.

Keadaan jalan juga tidak berais di musim panas. Iceland sangat istimewa di mata saya. Kedaan geografi, keindahan lanskap dan cara hidup di sana menarik minat saya untuk merasai pengalaman hidup seperti local Icelandic.

Baca tips bagaimana Bella  cari duit sampingan sambil travel di Iceland

Vocket: Bella juga berpeluang tinggal bersama penduduk tempatan di Iceland dan Norway. Bagaimana Bella dapatkan peluang begini? Ada website atau tempat untuk memohon?

Bella: Sepanjang saya mengembara saya memang gemar tinggal bersama penduduk tempatan dan merasai hidup seperti mereka dan belajar tentang budaya mereka.

Ada banyak website yang boleh anda cuba seperti workaway.info, cross-cultural solutions, workingabroad, maf.org, WWOOF dan banyak lagi website yang menawarkan volunteering program yang anda boleh cuba.

Vocket: Sepanjang di Iceland, apakah yang telah dipelajari. Boleh kongsikan sikit?

Bella: Banyak sebenarnya yang saya pelajari sepanjang tinggal di Iceland. Antaranya ialah saya dapat mengenali dan mempelajari tentang budaya masyarakat Iceland. Cara kehidupan seharian Icelandic dan dapat mencuba makanan traditisional orang-orang di sana.

Vocket: Dan sepanjang di Norway apa pula yang dipelajari daripada orang tempatan di sana?

Bella: Sama seperti di Iceland juga, tapi di Norway saya menghadiri kelas bahasa. So selama 2 bulan saya di sana seminggu 2 kali saya akan pergi ke kelas bahasa Norway. Ini adalah kelas percuma, tiada bayaran dikenakan dan saya dapat ramai kawan bila menghadiri kelas ini.

Sekarang saya sudah faham dan tahu asas bahasa Norway. Insyallah saya merancang untuk pergi semula ke Norway dan lengkapkan bahasa Norway saya.

Semasa di Norway juga, saya dapat belajar cara masyarakat Sami hidup dan bagaimana orang-orang di wilayah utara utara Scandi survive. Saya juga dapat pengalaman pergi memburu rusa khutub (reeinder) dan belajar memancing ikan di sungai.

Vocket: Apakah perbezaan ketara antara Norway vs Iceland dari kacamata Bella?

Bella: Kehidupan di Iceland tidak terlalu sosial. Di Iceland tidak ada pasaraya atau pusat hiburan seperti di Norway. Penduduk di sana hidup tanpa aktiviti sosial. Cara hidup mereka seperti zaman dulu-dulu. Kebanyakan akitviti luar mereka adalah memancing, mendaki, berenang, bermain ais hoki, dan bercucuk tanam.

Berbeza pula di Norway. Di negara ini ada banyak pusat hiburan dan pusat membeli belah. Kehidupan masyaraat di sini juga lebih sosial. Di hari minggu mereka gemar ke pub, party, main bowling dan jalan-jalan di pasaraya.

Dari sudut lain,walaupun kehidupan mereka tidak terlalu sosial, penduduk Iceland lebih mesra dan ramah berbanding Norway. Di Iceland mudah untuk hitchhiking tetapi semasa di Norway agak sukar untuk melakukan hitchhiking kerana penduduk di sana tidak percaya konsep  hitchhiking. Penduduk Norway juga lebih utamakan privasi.

Secara peribadi saya lebih suka cara hidup di Iceland berbanding Norway. Hidup mereka jauh dari sosial media dan kehidupan harian mereka juga sangat best.

Vocket: Apa kenangan paling best di Iceland?

Bella: Kutip berries di gunung, memancing ikan di laut, belajar main hokey ais, dapat lihat midnight sun dan dapat peluang memperkenalkan makanan Malaysia di sana.

Bella: Dapat makan dan masak king crabs, memburu reeinder dan mendaki gunung setiap malam untuk tengok aurora, dapat belajar bahasa Norway dan tarian salsa.

Vocket: Apa yang Bella telah kongsikan tentang Malaysia sepanjang di Norway dan Iceland?

Bella: Penduduk di kedua negara ini memang tidak tahu tentang negara kita Malaysia. Jadi saya beritahu mereka di mana terletaknya Malaysia dan budaya masyarakat Malaysia.

Yang paling best dan saya suka adalah memperkenalkan makanan Malaysia di sana. Rata-rata mereka sangat teruja untuk mencuba dan sangat suka dengan makanan Malaysia seperi sate, kari ayam, mee goring dan asam pedas.

Vocket: Pasti ramai yang nak tahu, bagaimana bella survive di kedua negara ini dari segi makan. Dalan erti kata lain isu makanan halal.

Bella: Di Norway tidak sukar untuk mencari makanan halal kerana di bandar Tromso terdapat supermarket halal. Jadi agak mudah untuk saya dapatkan bekalan makanan. Selalunya saya akan makan ikan dan makanan laut.

Tapi berbeza di Iceland. Kedai halal agak sukar ditemui di negara ini. Boleh dikatakan memang tidak ada kedai halal di sana. Apa yang saya makan semasa di sana adalah makanan laut dan ikan.

Iceland memang terkenal dengan keenakan ikannya. Jadi tiada masalah sebenarnya jika kita pandai menyesuaikan diri. Masyarakat Iceland sendiri gemar makan ikan. Jadi di kebanyakan masa memang makan ikan. Hidangan ikan dan ubi kentang Iceland sangat sedap.

Vocket: Apakah perkara positif terhadap diri yang bella rasai daripada pengalaman di kedua-dua negara ini.

Bella: Saya lebih berani dan jadi seorang yang multi-tasking. Sebelum ini saya tidak tahu macam mana nak memancing ikan, memburu, bercucuk tanam dan menternak binatang. Selepas ke Iceland skill survive saya semakin tinggi dan saya boleh hidup tanpa hiburan dan media sosial.

Vocket: Apa perancangan Bella selepas ini?

Bella: Buat masa sekarang saya sedang fokus kepada projek saya bersama team Awesome Adventure dan pada masa yang sama saya akan terokai tempat-tempat yang saya  masih belum sampai seperti Canada dan USA. Perancangannya  pada tahun ini.

Bella: Jangan pernah berhenti berangan kerana dari angan-angan akan jadi impian. Dan dari impian akan jadi kenyataan.

Saya sangat syorkan anda cuba travel ke Iceland dan Norway dan hidup bersama penduduk tempatan selama sebulan. Anda tidak akan menyesal dan banyak yang akan dipelajari tentang kehidupan sepanjang di sana.

Dan nasihat saya juga, jangan terlalu kejar untuk mengira negara. Dalami, hayati dan kenali budaya sesebuah negara kerana pengalaman begini sangat berharga dan tidak dapat dijual beli. Semoga perkongsian saya ini dapat menyuntik semangat anda semua untuk travel ke Iceland dan Norway.

Vocket: Info lain yang nak dikongsikan. Jika ada.

Bella: Bagi yang berminat untuk join saya ke Iceland dan Norway boleh hubungi saya. Atau jika ingin tahu tips-tips tentang Iceland dan Norway boleh juga tanya saya. Insyallah saya akan kongsikan.

Buat anda yang ingin bertanya lebih lanjut tentang Iceland dan Norway, atau ingin mengikuti perkembangan terkini kembara Bella, boleh ikut di Instagram Bella.

Baca lagi: Bagaimana Saya Dapat Travel Ke Luar Negara Melalui Jalan ‘Sukarelawan’


Bagaimana Bentuk Angka-Angka Melayu Purba Yang Pernah Digunakan Dulu

Biasa orang bincang tentang asal-usul Melayu. Kali ini nak ketengahkan tentang angka-angka Melayu purba iaitu angka-angka yang pernah digunakan oleh Alam Melayu (bukan di Malaysia ini sahaja) sebelum kedatangan Islam.

Dalam kajian “Angka Melayu Sebelum Kedatangan Islam” oleh Shaharir Mohamad Zin, penyelidik menggunakan prasasti (batu bersurat dan piagam) di Alam Melayu sebelum kedatangan Islam atau zaman peralihan Islam-praIslam.

Orang Melayu sekurang-kurangnya sejak kurun ke-5 Masihi sudah tahu membilang hingga puluhan ribuan nombor. Contoh, dalam prasasti Bukit Kedukan, Sumatera (prasasti berbahasa Melayu Purba yang tertua) ada kisah raja berangkat dengan dua laksa bala tentera di mana 1 laksa itu merujuk pada nilai angka 10 ribu.

Penyelidik dapati angka Melayu pra-Islam direka daripada sistem yang berasaskan sepuluh dan ada angka sifar dan berkedudukan seperti angka sekarang (angka Muslim) dan angka Hindu Purba.

Angka tulisan rencong pula ialah angka Melayu tua yang banyak digunakan di Sumatera Selatan dan Minangkabau hingga abad ke-18. Kajian menyatakan ia ada kaitan dengan huruf orang-orang Kemboja zaman purba.


Bagaimana Biskut Cap Ping Pong Berjaya Kekal Sehingga Kini

Biskut Cap Ping Pong bukanlah satu jenama asing dalam kalangan rakyat Malaysia. Jenama yang sentiasa menemani untuk sarapan pagi dan minum petang. Tahukah anda bagaimana jenama ini masih boleh kekal sehingga kini? Menurut perkongsian seorang pengguna Facebook, Zulfadhli Talib menceritakan kejayaan syarikat tersebut. Berikut petikan post tersebut.

Cecah jualan 9 angka dengan menjual biskut. Mereka mula secara kecil-kecilan. Setup bisnes dengan bermodalkan RM1,500 sahaja. Kemudian, beli sebuah van dan mula menjual biskut dari satu bandar ke bandar yang lain di Johor. Bila ada duit lebih, mereka setup pejabat kecil-kecilan di Batu Pahat. Disitulah mereka menjalankan R&D untuk resepi biskut.

Mereka ini berbangsa Cina. Tapi disebabkan majoriti penduduk setempat di Batu Pahat adalah berbangsa Melayu, mereka sangat jelas dan memahami budaya orang Melayu. Beberapa tahun selepas itu, mereka keluarkan resepi biskut pertama mereka. Biskut krim pertama yang mereka hasilkan ini mendapat inspirasi daripada biskut raya.

Ada beberapa jenis kuih dan biskut raya yang sempat mereka rasa ketika menyambut sambutan Hari Raya bersama jiran tetangga. Maklumlah, majoriti orang melayu. Kalau raya memang meriah dengan juadah. Tak lama selepas itu, mereka mengeluarkan jenama biskut Cap Ping-Pong. Mereka menjadikan sukan ping pong sebagai inspirasi.

Pada tahun tersebut, sukan ping pong baru nak ‘hype’ di Malaysia. Persatuan Ping Pong Malaya pun baru ditubuhkan secara rasmi pada waktu itu (1958). Kebetulan pula pada awal tahun berikutnya (1959) , China berjaya merangkul gelaran Juara Kejohanan Ping Pong Dunia. Historical moment juga waktu ini sebab China berjaya pecah monopoli Jepun dalam kejohanan bertaraf dunia. Jepun sebelum ini champion 4 tahun berturut-turut (sejak 1954-1957).

Orang kata nak tumpang ombak dan vibe pada zaman tersebut. Ternyata strategi mereka menjadi dan biskut Cap Ping Pong berjaya memenangi hati rakyat Malaysia. Mereka juga pernah mengalami krisis kewangan yang teruk dan hampir tutup satu masa dulu (1985-1987). Mereka terpaksa menjual segala aset peribadi untuk di ‘pump’ semula (recapitalise) masuk ke dalam syarikat untuk kurangkan hutang.

Tiada pengagihan keuntungan untuk beberapa tahun ketika syarikat sedang ‘nazak.’ Tapi mereka belajar satu perkara. Mereka mengkaji bagaimana syarikat Jepun, Toyota Motor Corporation mampu bertahan menghadapi krisis ekonomi sekitar tahun 50 an (1950). Mereka jumpa satu rahsia. Rupanya, Toyota Motor Corporation sentiasa pastikan bahawa mereka ada cash yang banyak dalam tangan bagi menghadapi apa jua risiko yang tidak dijangka.

Pada tahun 2014/15, dicatatkan bahawa Toyata Motor Corporation mempunyai cash reserved lebih kurang RM 77.3 billion. Sekitar tahun 90 an (1997), mereka sekali lagi diuji. Krisis ekonomi Asia melanda dan kali ini lebih dahsyat. Oleh kerana mereka sudah temui rahsia mahal bagaimana syarikat Jepun mengendali krisis, mereka telah sediakan payung sebelum hujan.

Berbekalkan RM20 million cash pile, I am considered it more than enough for them to survive in asian economic crisis. Malah, dikhabarkan mereka siap dapat diskaun lagi daripada pembekal kerana ada holding power yang tinggi disaat syarikat lain sedang tenat. Hari ini, mereka adik beradik (Keluarga Kerk) dan beberapa rakan kongsi lain berjaya membangunkan jenama biskut Hup Seng setanding dengan jenama luar.

Berikut beberapa fakta menarik mengenai syarikat ini:
1. Mereka mempunyai kilang seluas 8 ekar di Johor selain mempunyai lebih daripada 1900 orang pekerja.
2. Revenue tahun 2018 sehingga September lebih kurang RM 221.5 Million.
3. Tengah meluaskan kawasan jajahan dengan mengeksport biskut keluaran Hup Seng ke seluruh Asia, Asia Tengara dan Timur Tengah.


Bagaimana ‘Blockchain’ Bakal Mengubah Cara Anda Membuat Transaksi Serta Menguntungkan Para Usahawan

Teknologi yang mula diperkenalkan hampir sedekad lalu kini mula mencuri perhatian ramai setelah matawang yang tersedia dalam sistemnya iaitu bitcoin mula melonjak tinggi. Maka tidak hairanlah carian di laman web google mengenai blockchain sahaja meningkat hampir 2000% sejak beberapa tahun lepas.

Adakah blockchain dan bitcoin merupakan perkara yang sama? Berikut merupakan kupasan kami mengenai kedua-dua terma ini dan bagaimana blockchain bakal mengubah cara pengguna melakukan transaksi serta menguntungkan pelbagai pihak khususnya para peniaga.

Blockchain merupakan sistem lejar elektronik awam yang menyimpan database data para pengguna. Data ini meliputi segala aspek termasuk maklumat individu, status kewangan, status kesihatan dan sebagainya. Setiap rekod ini disimpan secara rapi dan cuma beberapa pihak sahaja yang mampu mengaksesnya.

Contohnya, pihak hospital berpeluang untuk mengakses rekod kesihatan anda manakala pihak bank pula mempunyai akses untuk status kewangan anda.

Bagi menjadikan sistem ini lebih sistematik, segala industri ini berkongsi pangkalan data yang sama bagi mengelakkan daripada sebarang kecelaruan maklumat. Setakat ini anda mungkin sudah mempunyai gambaran sedikit sebanyak mengenai blockchain.

Bitcoin pula merujuk kepada matawang digital yang beroperasi dibawah sistem blockchain. Matawang digital menjadi perantara buat para pengguna dalam melakukan urusan transaksi secara terus dan selamat menerusi sistemnya.

Penggunaan matawang yang sama secara tidak langsung membolehkan urusan pemindahan wang ini berlaku dengan pantas tanpa perlu pengesahan pihak ketiga sepertimana yang dilakukan pihak bank.

Kos transaksi pemindahan wang (meskipun ke negara yang lain) juga sudah pastinya lebih rendah berbanding transaksi di bank. Method pemindahan wang yang encrypted antara sebab membuatkan orang ramai lebih percaya untuk melakukan transaksi melalui sistem blockchain. Buat para peniaga, mungkin ini merupakan salah satu sebab anda boleh mula berjinak dengan sistem berteknologi tinggi ini.

Meskipun matawang crytocurrency bitcoin sering dikaitkan bersama blockchain, sebenarnya terdapat beberapa lagi crytocurrency lain turut diperdagangkan seperti Litecoin (LTC), Ethereum (ETH), Zcash (ZEC) dan sebagainya. Walaubagaimanapun, Bitcoin (BTC) dan Litecoin (LTC) antara terpopular ketika ini.

Penggunaan sistem decentralized mungkin bakal memudahkan orang ramai berikutan ketiadaan administrator atau pemantau. Tetapi, blockchain juga mungkin memakan diri sekiranya sistem yang dibina ini berjaya diceroboh penggodam. Selain itu, terdapat penganalisa komputer yang berpendapat blockchain bukanlah solusi paling selamat.

Masalah ini menjadi lebih rumit selepas dikatakan individu terawal yang memperkenalkan sistem melibatkan blockchain ini menyimpan lebih 1 juta bitcoin yang bersamaan dengan $1.1 juta (~RM4.72 juta) sekaligus memperlihatkan sistem ini seolah tidak lebih sekadar skim Ponzi besar-besaran.

Walaubagaimanapun, setakat tiada bukti kukuh mengesahkan sistem ini merupakan skim Ponzi. Penggodam juga masih belum berjaya menggodam sistem ini berikutan ciri keselamatan yang ada padanya.

Meskipun sudah hampir sedekad dilancarkan, teknologi ini boleh dikatakan masih baru berdasarkan kadar penggunaan orang ramai lebih-lebih lagi apabila melibatkan peniaga tempatan.

Berdasarkan kajian yang dibuat, tidak mustahil untuk melihat sistem yang berteknologi tinggi ini bakal mengambil alih urusan pemindahan wang serta percukaian tidak lama lagi.

Sekiranya anda ingin menjadi pioneer menawarkan teknologi berasaskan blockchain dalam bisnes anda, mungkin inilah pendedahan yang anda perlukan. Institut Keusahawanan Negara (INSKEN) kini sedang menawarkan kursus memberi pendedahan secara umum bagaimana blockchain bakal memanfaatkan serta mengubah landskap bisnes anda.

Anda boleh ikuti laman web INSKEN di sini dan klik di sini untuk mendaftar sebagai peserta program ini yang bakal berlangsung di The Majestic Hotel, Kuala Lumpur pada 3 Ogos 2017 ini. Mungkin ini peluang terbaik anda untuk menjadi yang terawal memanfaatkan blockchain dalam bisnes anda.


Bagaimana Blue Boat House Ini Jadi Antara Lokasi Paling ‘Instagrammable’ Di Perth

Anda ‘tidak pernah sampai’ ke Perth jika tidak singgah bergambar di bangsal kecil. Begitulah betapa terkenalnya Blue Boat House yang terletak di Perth ini.

Boleh kata sesiapa sahaja yang ke Perth pasti tidak akan melepaskan peluang untuk bergambar di sini. Berpeluang ke Perth sekitar hujung tahun 2019, sempat juga bersembang dengan warga tempatan tentang Blue Boat House ini.

Agak mengejutkan kerana bagi orang tempatan, Blue Boat House ini bukanlah a big deal bagi mereka. Lokasi ini lebih menjadi tumpuan pelancong dari luar negara berbanding warga tempatan.

☁ 안녕하세요. 사진찍는 필터입니다. 정말 올한해 말도 안되게 많은분들이 제 사진을 많이 좋아해주셔서 벌써 제 사진을 좋아해주시는 분들이 4만분이 되셨어요! 다시한번 감사드립니다!! 최근들어 저에게 좋은 기회들이 많이 생겨 아마 내년엔 여러분들을 오프라인에서도 많이 찾아뵐수 있을거같아요! 늘 그랬듯이 열심히 담아볼게요. 12월이 정말 얼마 안남았어요. 조만간 여러 소식들가지고 다시 찾아뵙겠습니다. 그럼 모두 주말 마무리 잘하시고 편안한 저녁 보내시길 바랍니다🙏🏻 – #a7iii #sel2470gm

A post shared by  필성 (@pillter_) on Dec 22, 2019 at 12:58am PST

Adakah lokasi Blue Boat House ini sangat popular buat pelancong? Dalam satu artikel yang ditulis CNN pada Jun 2019, Blue Boat House ini adalah lokasi paling Instagrammable di Perth.

Blue Boat House ini mula menjadi fenomena apabila bangsal ini dibaik pulih sepenuhnya pada awal tahun 2000. Blue Boat House ini mula viral dalam kalangan influencer dari Korea Selatan dan China yang terlebih dahulu menularkan bangsal ini di media sosial mereka. Sejak daripada itu, bangsal ini menjadi antara lokasi paling popular dalam kalangan pelancong di Perth.

Crawley Edge Boatshed adalah nama rasmi untuk bangsal ini. Bangsal ini telah pun dibina sejak tahun 1940an dan dimiliki oleh keluarga Nattrass. Pada tahun 2001, bangsal ini berada dalam keadaan yang sangat tidak terurus dan bakal dirobohkan. Kerana tidak mahu bangsal ini hanya tinggal kenangan, keluarga Nattrass membuat keputusan untuk membaiki semula bangsal ini.

Selepas mendengar pandangan daripada ahli keluarga yang lain, mereka bersetuju untuk memilih warna biru untuk warna baharu bangsal ini. Keputusan keluarga Nattrass untuk restore bangsal ini kembali nampaknya tidak sia-sia dan pihak Western Australia juga turut menambah fasiliti baharu di sekitar bangsal ini antaranya tandas awam yang dibina dengan kos A$400,000 (~RM1,054,553).

She who is brave, is free 🦋 @vansmyofficial @zara @wanderlustandco 💜 #nadiabrian

A post shared by  Nadia B 🍒 (@nadia.brian) on Jan 10, 2020 at 6:39pm PST

Buat anda yang mungkin sedang merancang untuk ke Perth buat pertama kali, lokasi bangsal ini sebenarnya hanya di tengah-tengah bandar Perth. Walaupun setiap gambar yang dirakam tiada pun gambar bangunan moden di sekitarnya, memang bangsal ini hanya beberapa minit sahaja dari Central Business District (CBD) Perth. Swan River yang luas memberi ilusi bangsal ini terletak di middle of nowhere.

Anda boleh menaiki kereta, teksi atau berjalan kaki sahaja sekiranya anda sedang bersiar-siar di King’s Park and Botanic Garden. Kami sarankan untuk anda tiba di awal pagi supaya anda ada lebih masa untuk posing di sini.

Jika anda terlewat, memang anda perlu beratur untuk bergambar di sini (ketika waktu puncak dan musim cuti). Adakah dikenakan sebarang bayaran untuk bergambar di sini? Jawapannya adalah tidak. Ia percuma tetapi untuk rakaman gambar perkahwinan, anda perlu mendapatkan permit. Anda boleh ambil risiko tetapi mungkin perlu membayar saman sekiranya ‘ditangkap’ oleh ranger yang bertugas.

Walaupun pada satu ketika Blue Boat House ini hampir dirobohkan, keputusan untuk mengekalkannnya sedikit sebanyak menjadi medium marketing baharu yang tidak dijangka buat bandar Perth. Lebih menarik ia organik kerana sesiapa sahaja yang jejak kaki ke Perth, akan singgah dan bergambar di sini.

The Crawley Edge Boatshed snapped by @tomproudfoot 🌅Share your photos with us by using #visitperth

A post shared by  Visit Perth (@visitperth) on Jan 30, 2020 at 3:33am PST

Adakah gambar Blue Boathouse ini cukup untuk ‘racun’ anda untuk melancong ke Perth? Sekarang mungkin bukan masa yang baik untuk melancong tetapi sekurang-kurangnya anda boleh jadikan Blue Boat House ini sebagai salah satu wishlist untuk anda kunjungi di masa akan datang.

Terima kasih kepada pihak Tourism Western Australia dan AirAsia kerana menyediakan kemudahan awesome sepanjang kami di sana.

P/S: Untuk pengetahuan anda, tiket untuk ke Perth adalah jauh lebih murah berbanding destinasi lain di Australia. Ditambah lagi AirAsia X kerap membuat tawaran promosi hebat, anda boleh buat survey sekarang di sini atau perlu rajin untuk check out laman Facebook AirAsia untuk sebarang promosi.

Tidak Lengkap Percutian Anda Ke Perth, Australia Jika Tidak Melawat 8 Lokasi Ini

Wanita Ini Kongsi Tip Dan Itinerari Lengkap Ke Perth 7 Hari Dengan Bajet RM2,000


13 Fakta Tomato Yang Menarik Untuk Anda Ketahui

Tomato merupakan sejenis buah, bukannya sayur. Tetapi sering dihidangkan dalam menu sayur-sayuran seperti salad. Teringat lagi makan tomato-tomato saiz kecil dengan kuah rojak, sedap! Masam-masam manis gitu.

Kalau tomato saiz besar pula, sedap juga dimakan ala-ala buah epal. Lebih-lebih lagi sebahagian besar berat tomato mengandungi air, iaitu lebih kurang 94.5%. Dah macam jus jadinya.

Selain itu, hanya potong atau hiris tomato semasa mahu makan sahaja untuk rasa yang lebih segar. Tapi tomato yang dipotong lebih awal boleh mengurangkan rasanya.

Jika digunakan dalam masakan, cara mudah menikmati tomato melalui sos piza, salsa atau jus tomato ke dalam diet. Juga boleh masukkan hirisan tomato ke dalam sandwic atau salad, atau tomato yang didadu ke dalam hidangan pasta.

Baiklah, kali ini nak kongsi 13 fakta menarik berkaitan tomato yang mungkin anda tidak tahu sebelum ini.

1. Tomato tidak perlu disimpan dalam peti sejuk kerana boleh merosakkan rasa dan teksturnya. Melainkan tomato yang hampir atau sudah masak ranum sahaja, itu pun untuk beberapa hari sahaja. Simpan tomato pada suhu bilik sahaja.

2. Tomato adalah sumber terbaik potasium, vitamin A dan C. Juga kaya dengan likopena, yang memberi warna merah pada tomato. Sedikit tentang likopena, ia merupakan antioksidan yang membantu menghalang kerosakan sel dalam tubuh.

3. Tomato yang melalui proses pemanasan seperti memasak dan proses tertentu yang melibatkan haba memudahkan likopena diserap ke dalam tubuh. Jadi tambahkan tomato ke dalam hidangan kari, kurma, asam pedas atau pindang untuk menikmati khasiat tomato ini.

4. Bagi sebiji tomato bersaiz sederhana, jumlah kalorinya sebanyak 24. Tiada kandungan lemak dan bebas kolesterol. Ia juga membekalkan sebanyak 1 g protein dan fiber masing-masing. Kandungan vitamin A pula sebanyak 1025 iu, vitamin C sebanyak 15 mg, potasium sebanyak 292 mg dan karotenoid sebanyak 3992 mg.

5. Sos tomato sering dijadikan asas kepada pelbagai jenis hidangan. Contohnya piza, pasta, ayam dan ikan. Sos tomato paling asas dihasilkan daripada bawang besar, lobak merah dan batang saderi yang dimasak bersama sedikit minyak zaitun.

Kemudian ditambah dengan bawang putih, tomato dan sedikit garam. Bahan lain yang boleh dimasukkan mengikut menu yang mahu disediakan, adalah seperti cendawan, sosej, buah zaitun atau apa saja jenis sayuran terutamanya yang sedikit keras seperti kobis bunga.

6. Dikatakan terdapat 25, 000 jenis tomato di dunia. Namun, antara lima jenis tomato yang utama ialah jenis glob, ceri, heirloom, roma dan pear.

● Tomato jenis glob adalah varian tomato yang standard yang dikenali sebagai tomato ‘beefsteak’ atau ‘slicing’. Tomato jenis ini mudah dicam kerana sifatnya yang besar, bulat dan berwarna merah.

● Tomato ceri pula tergolong dalam varian ‘Cluster’. Ia lazimnya bersaiz hampir sama dengan buah ceri, berasa lebih manis dan berjus berbanding tomato glob.

● Tomato heirloom pula terkenal dalam kalangan chef gourmet. Uniknya, tomato jenis ini terdiri daripada pelbagai bentuk dan warna. Namun, satu kelemahannya adalah ia masak dalam tempoh singkat sahaja.

● Tomato roma yang juga dikenali sebagai tomato ‘plum’, adalah tomato yang paling kurang jus berbanding tomato lain. Disebabkan isinya yang tebal dan biji yang kurang berbanding tomato lain, tomato roma sering dijadikan pilihan untuk menghasilkan sos pasta.

● Tomato pear pula mendapat namanya daripada bentuknya sendiri yang seakan-akan buah pear. Saiznya hampir sama dengan tomato ceri, namun kurang berjus.

7. Tomato boleh disimpan lebih lama jika disimpan dengan batangnya menghala ke bawah.

8. Kandungan vitamin C dalam tomato mudah hilang jika cahaya matahari mengenainya semasa dalam penyimpanan.

9. Adakalanya tomato dipetik semasa masih lagi hijau, lalu di’gas’ dengan etilena dalam perjalanan ke pasar raya. Sewaktu tiba di pasar raya, tomato sudah pun masak.

10. Tomato dipanggil “tomate” dalam bahasa Perancis dan Sepanyol, “tomaat” dalam bahasa Dutch and “pomodoro” dalam bahasa Itali.

11. Tomato hijau akan masak jika disimpan bersama buah epal. Gas etilena yang dibebaskan akan memberi persekitaran yang sesuai untuk tomato masak lebih cepat. Tiada epal? Balut tomato dengan surat khabar secara longgar dan biarkan selama satu hingga dua minggu.

12. Tomato mempunyai ciri perubatan yang bagus. Ia mampu bantu menurunkan risiko kanser, elak penyakit kardiovaskular, menulenkan karsinogen dalam asap rokok, mengandungi banyak mineral dan vitamin, mengurangkan hipertensi, mengurangkan keradangan dan pelbagai kebaikan lain.

13. Walaupun tomato baik untuk kesihatan, anda tidak digalakkan makan dengan berlebihan kerana ia mengandungi potasium yang boleh mengganggu buah pinggang sekiranya diambil terlalu banyak.


Bagaimana Boleh Untung Dunia Dan Akhirat Apabila Bermuamalat

Teringat kata-kata ini dari Wales: ikhlas tak semestinya percuma, berbayar tak semestinya tak ikhlas. Waktu itu tahun 2007, Ustaz Zaharuddin Abdurrahman (UZAR) menugaskan saya menyiapkan website asalnya dahulu.

Setelah siap, komen, ubah, dan submit, akhirnya UZAR tanya saya:

“Tak apalah ustaz, saya tak mau charge, saya buat percuma, lagipun web ustaz traffik tinggi, ramai ambil manfaat ilmu dari web tu, saya nak saham akhiratnya.”

“Islam bukanlah agama yang zalim, Islam itu lengkap.”

“Apabila kita bermuamalat, saya tugaskan Zul buat web, dan Zul siapkan web, kemudian saya telah berpuas hati, dan Zul beri sebutharga yang kemudiannya saya setuju, itu adalah mualamat yang sah.”

“Apabila kita bermuamalat yang sah, kita dapat DUNIA dan AKHIRAT.”

“Pahala bermuamalat yang sah kita dapat, duit untuk kegunaan dunia kita dapat, dan manfaat jariyyah dari pengguna web pun inshaAllah kita dapat.”

“Setiap urusan kita di dunia ni ada nilai matawang dunia dan ada nilai matawang akhirat, itulah KEISTIMEWAAN ISLAM.”

“Kita bukan untung dunia sahaja atau akhirat sahaja, kita boleh untung keduanya.”

“Ikhlas tak semestinya percuma, berbayar tak semestinya tak ikhlas.”

Itu ulasan pendek Uzar yang saya ingat sampai saat ini. Sampai hari ini saya terkesan dengan panggilan call ini. Saya dapat upah pertama dalam matawang GBP dari UZAR.

Saya tulis ini sebab tadi saya terbaca sahabat Runner saya hanya dapat upah RM1 sahaja dari salah seorang pelanggannya. Tak apalah. Sabar pun mahal juga disisi-Nya.

IKHLAS adalah urusan dalaman yang kita tidak ditugaskan untuk mengetahuinya. Tak perlu bazir usia kita menilik keikhlasan orang. Begitu jugalah dengan niat.

Niat kita bekerja tetaplah kerana mahu ia ternilai sebagai ibadah disisi-Nya. Selain dari itu, ada hak kita di dunia dan hak kita di akhirat.

Sekadar perkongsian petang sebelum Asar.

Nota: Laman web UZAR sekarang sudah diperbaharui oleh team Kfiqh Sdn Bhd.


Bagaimana Lelaki Ini Selesaikan Hutang ‘Tersontot’ Emas RM1.8 Juta Dalam Masa 12 Bulan

Tersontot emas atau ditipu gara-gara program pelaburan emas telah memberi tamparan hebat kepada ramai orang pada tahun lepas. Ia adalah satu pengalaman getir apabila melibatkan sejumlah nilai wang yang besar – ratusan ribu hingga jutaan ringgit Malaysia. Ramai kecundang dengan impian jadi kaya. Lebih tragik, mereka disaluti hutang dan dihantui tekanan hidup.

Dalam ramai-ramai tersontot emas itu, Muhammad Mamzah atau nama penanya di internet, Brado Kapak tampil berkongsi pengalaman bagaimana dia bangkit menyelesaikan hutang RM1.8 juta dalam masa setahun di sesi santai Borak Bisnes yang baru berlangsung kelmarin.

Perkongsian ini telah ditulis dan dihantar kepada Vocket oleh salah seorang tim Borak Bisnes dan saya hanya melakukan proofreading dan copyediting.

Sebelum memulakan bicara perkongsian tersebut, ini adalah antara info menarik tentang Brado Kapak:

Pengalaman perit ketika ‘era kegelapan’ dunia emas sekitar penghujung 2014 cukup berat untuk diingat kembali oleh beliau. Menurutnya, ribuan orang Melayu telah tertipu dengan program pelaburan emas membabitkan nilai kerugian mencecah RM7 billion, atau mengikut nilaian emas lebih kurang 20 tan emas. Beliau menganggap tragedi tersebut sebagai ‘kejatuhan teragung’ dalam bisnes emas di negara ini.

Peristiwa hitam itu bermula apabila satu program pelaburan emas kelolaan sebuah syarikat emas yang terkenal ketika itu telah dihentikan secara tiba-tiba.

Sebelum itu, keuntungan yang diterima olehnya pernah mencecah RM1.2 juta dalam masa seminggu hasil daripada urusniaga emas pada siang dan malam. Urusniaga beliau melibatkan ratusan kenalan yang menyertai program emas di bawah kendaliannya.

Insiden itu menyebabkan dirinya yang merupakan antara penggiat utama (key player) menanggung beban hutang berjumlah lebih kurang RM1.8 juta dengan sekelip mata. Saat itu, fikirannya sudah mula terbayangkan wajah-wajah ahli keluarga, rakan-rakan niaga, dan ratusan pelanggan yang akan datang menuntut modal daripadanya.

Walau apapun berlaku, dia tetap berpegang dengan prinsip: Hutang tetap hutang. Dan setiap hutang mesti dituntut. Beliau nekad memilih jalan untuk berniaga bagi menyelesaikan segala hutangnya dan membersihkan namanya yang terpalit teruk.

Atas cadangan spontan seorang stafnya, mereka sepakat untuk memulakan bisnes menjual cecair perisa vape. Ketika itu, trend ‘vape’ masih baharu dan sedang meningkat naik. ‘Vape’ belum lagi dilanda kontroversi hingga diharamkan di beberapa buah negeri.

Brado Kapak memilih untuk mencabar diri untuk mencuba bisnes yang bersifat trend ini. Kronologi bisnes bagi misi melangsaikan hutang RM1.8 juta pun bermula:

Menariknya, bukan sekadar modal yang dikembalikan. Dia juga memberi pulangan keuntungan seperti mana yang pernah dijanjikan kepada sebahagian peserta. Dengan baki RM100 ribu keuntungan bisnes, sebahagian akan digunakan untuk pergi melancong mengelilingi Asia. Sebahagian lagi untuk pembangunan bisnes baharu – bisnes tudung, bisnes travel dan bisnes buku.

Walaupun tidak mengecap nikmat keuntungan bisnes sepanjang proses ‘pembersihan’ hutang, Brado Kapak belajar satu rahsia penting untuk bebas hutang iaitu ZAKAT dan SEDEKAH.

Apa yang beliau fahami tentang zakat dan sedekah:

Ini pula 6 nasihat penting daripada Brado Kapak berdasarkan pengalaman ditipu oleh program emas:

Jangan semberono mengikut hati dan emosi. Langkah pertama beliau adalah memastikan dirinya ada alasan kukuh untuk mengambil tindakan undang-undang.

Beliau berusaha bersungguh-sungguh mendapatkan peguam terbaik bagi membantu membuat tuntutan sivil terhadap syarikat pengelola tersebut. Usahanya berhasil walaupun hanya mendapat sebahagian daripada modal daripada syarikat tersebut.

Tidak semua orang berani untuk mempertahankan hak. Apatah lagi untuk pergi menuntut hak yang dicuri dan ditipu.

Beliau hairan melihat ramai rakan yang senasib dengannya memilih untuk berdiam diri, sebaliknya membiarkan sahaja tanpa sebarang pembelaan. Lebih teruk, ada yang terus menghilangkan diri sampai sekarang.

3. Dalam menyelesaikan hutang, utamakan keluarga dan rakan terdekat

Tetapkan keutamaan siapa yang paling patut menerima pemulangan modal. Dahulukan ahli keluarga, kawan rapat dan para pelanggan yang berpengaruh dan mempunyai nama besar termasuk di kalangan Datuk-datuk.

Kenapa? Sebab mereka inilah yang berpotensi besar ‘membunuh’ nama, karier dan kredibiliti jika sengaja mengabaikan mereka.

4. Jangan ambil benda yang kita tidak tuntut

Fokus kepada apa yang kita perlu dapat. Jangan mudah menerima sesuatu yang bukan hak kita. Boleh jadi, perkara kecil akan menjadi besar dan serius di kemudian hari.

Jangan buang masa lama-lama. Masalah bukan untuk dibiarkan.

Dalam setiap trend program pelaburan berunsurkan money game, ia mempunyai ‘cycle’ dan ‘time-frame’ yang hampir sama.

BINA KEPERCAYAAN >> MULAKAN SKIM/PROGRAM >> KEMUNCAK >> PELERAIAN.

Selepas fasa Peleraian, hampir semua orang akan lupakan apa yang telah berlaku.

Ikuti perkongsian santai tentang bisnes dalam program Borak Bisnes setiap minggu yang dianjurkan oleh Virus Marketing Sdn Bhd. WhatsApp ‘Borak Bisnes’ ditalian +60132466253 untuk tempahan seat peserta.

LIKE dan FOLLOW Vocket di Facebook serta Instagram


Bagaimana Buat Transaksi Tabung Haji Di ATM Maybank

Sebagai umat Islam, simpanan di Tabung Haji juga merupakan salah satu platform terbaik untuk kita menyimpan duit, terutama bagi mereka yang ingin mengumpul duit bagi tujuan ibadah Haji dan Umrah.

Antara kebaikan simpanan di Tabung Haji adalah ianya patuh syariah, zakat perniagaan pendeposit diuruskan, dijamin kerajaan dan memberikan bonus/hibah yang kompetitif. Malah, bonus/hibah tersebut dikecualikan dari cukai pendapatan.

Dari rekod Tabung Haji, bonus/hibah bagi tahun 2014 adalah sebanyak 6.25% + 2%, diikuti pada tahun 2015 sebanyak 5% + 3% dan yang terkini bagi tahun 2016, 4.25% + 1.5%. Sangat kompetitif.

Tetapi Tabung Haji tidak menjadi pilihan utama sebagai platform bagi tujuan simpanan lain kerana kesukaran untuk melakukan transaksi, di mana bilangan cawangan-cawangan Tabung Haji amat terhad dan hanya tertumpu di bandar-bandar utama.

Ramai di antara kita yang masih tidak tahu, Tabung Haji telah pun menjalankan usahasama bersama bank-bank terpilih untuk memudahkan transaksi penyimpan di cawangan bank-bank tersebut. Antara bank yang terpilih adalah Maybank. Maybank merupakan sebuah bank yang mempunyai rangkaian cawangan yang luas di negara ini.

Penyimpan/pendeposit Tabung Haji kini sudah boleh melakukan transaksi pengeluaran, pemindahan wang dan deposit. Malah, pendaftaran haji juga boleh dilakukan dengan hanya akses di ATM Maybank. Memang mudah.

Syaratnya, penyimpan Tabung Haji tersebut mestilah mempunyai akaun dan kad ATM Maybank bagi membolehkan mereka membuat transaksi berikut.

Mereka hanya perlu mendaftarkan akaun Tabung Haji mereka di mesin ATM Maybank dengan cara-cara tersebut:

1. Masukkan kad ATM Maybank
2. Pilih ‘Tabung Haji’
3. Pilih ‘Daftar akaun TH ke ATM kad’
4. Masukkan nombor akaun Tabung Haji anda
5. Tekan ‘Ya’ untuk ke skrin seterusnya
6. Masukkan nombor siri buku akaun TH anda
7. Tekan ‘Ya’ untuk pengesahan
8. Sistem akan memproses permohonan, slip akan dicetak.

Setelah selesai pendaftaran tersebut, penyimpan Tabung Haji sudah boleh melakukan transaksi pengeluaran dan pemindahan wang di mesin ATM Maybank.

Bagi transaksi deposit pula boleh dilakukan di mesin Cash Deposit Machine (CDM) Maybank. Manakala untuk tujuan pendaftaran haji boleh dilakukan di kedua-dua mesin tersebut.

Transaksi pengeluaran, pemindahan dan deposit ke akaun Tabung Haji ini akan dikenakan caj perkhidmatan RM1.00. Caj tersebut amat berbaloi dengan kemudahan yang disediakan. Segalanya mudah.

Dengan adanya perkhidmatan ini, simpanan di Tabung Haji menjadi lebih mudah dan amat sesuai dijadikan sebagai pilihan utama bagi mereka yang ingin menyimpan dan mendapat pulangan yang berbaloi. Pelbagai transaksi sudah boleh dilakukan dengan hanya di mesin ATM dan CDM Maybank.

Semoga maklumat ni berguna kepada kita semua. Apa lagi? Jom mulakan simpanan di dalam Tabung Haji


Bagaimana Bubuk Jawa Mampu Menghilangkan Penyakit Gout Saya

Penyakit gout sememangnya menjadi sebuah penyakit yang popular dikalangan masyarakat. Kata orang sekali anda terkena penyakit gout, gaya hidup anda tidak lagi normal.

Walaubagaimanapun, melalui perkongsian Tuan Izmin Johan, beliau telah mengongsikan cara-cara untuk menyembuh dan mengurangkan penyakit gout dengan memakan bubuk jawa.

Dulu saya kerap mengalami serangan gout. Selama bertahun-tahun saya mengalami penyakit itu dan hampir setiap hari saya perlu dapatkan ubat allopurinol. Apabila kena serangan pula saya akan dapatkan colchicine dan sebab tak tahan sangat sakitnya telan lagi acoxia. Begitulah rutin saya sebagai pesakit gout secara bertahun-tahun.

Kemudiannya saya mencuba memakan bubuk jawa ini diatas saranan untuk merawat penyakit gout. Alhamdulillah, syukur sangat kerana bubuk jawa ini sangat serasi dengan saya dan mujarab untuk menghilangkan penyakit gout saya.

Sekarang ni saya dengan makanan laut, daging merah, kacang-kacang, soya tahu tempe, ikan bilis, kami sudah menjalinkan hubungan yang baik. Kadang-kadang tu setiap hari berjumpa dan bermesra. Tak ada lah pantang sangat dah sekarang.

Sebenarnya macam-macam cara boleh guna untuk memakan bubuk jawa ini. Sama ada boleh sumbat di dalam pisang dan telan pisang terus sekaligus atau boleh dimakan bersama roti. Cara termudah yang saya lakukan adalah memasukannya di dalam secara air dan minum air tersebut. Tak sempat nak rasa apa-apa pun

Makan bubuk jawa ini merupakan ikhtiar alternatif dan tradisional. Selain gout, bubuk jawa juga dikatakan bagus untuk rawat sakit sendi dan semput juga. Apapun berbalik lah kepada yang menyembuhkan itu adalah Tuhan.


Bagaimana But Timberland Ini Berjaya Menjadi Ikon Hebat Dalam Dunia Fesyen

Dari jalanan hingga ke pentas peragaan, Timberland 6-Inch Boot merupakan salah satu model but yang sentiasa diingati. Ketahanan serta rekaannya yang ikonik menjadi antara faktor mengapa kasut but ini kekal relevan sehingga ke saat ini.

Sejarah but ini bermula pada tahun 1973 apabila Sidney Swartz memperkenalkan model ini untuk kegunaan pekerja pembinaan. Model ini dibuat dengan rapi supaya ia tahan lasak dan dapat bertahan walau dalam apa jua keadaan.

Sedikit trivia. Nama asal syarikat Timberland adalah Abington Shoe Company. Disebabkan populariti but kuning ini, Nathan Swartz (bapa kepada Sidney Swartz) telah menukar terus nama syarikatnya kepada Timberland pada tahun 1973. Perubahan drastik itu dilihat membuahkan hasil kerana nama Timberland lebih catchy senang diingati.

Menjelang tahun 90an, but Timberland ini turut menjadi pilihan artis ternama terutamanya artis dari genre muzik hip hop. Legenda Notorious B.I.G antara artis hip hop pertama yang kerap menggayakan but Timberland sepanjang hidupnya.

Lama kelamaan, but ini menjadi fashion statement dan turut disarung oleh selebriti terkemuka dunia seperti Kanye West, Jay-Z, Pharrell Williams dan Justin Timberlake. Artis wanita seperti Rihanna dan Gwen Stefani turut menjadikan Timberland sebagai salah satu but yang perlu ada dalam koleksi mereka.

Supreme, Mastermind Japan, The North Face, Bathing Ape dan Off-White merupakan antara jenama besar yang pernah berkolaborasi untuk model Timberland 6-Inch ini.

Mengapa? Kerana ia memang nampak cantik dan cool apabila disarung di kaki selain tahan lasak dan tahan lama.

A post shared by  Supreme (@supremenewyork) on Nov 10, 2020 at 3:31am PST

Timberland 6-Inch Boot juga merupakan salah satu kasut but terawal yang waterproof, dan kekal begitu hingga ke saat ini. Sempena ulang tahun ke-47 but kuning ikonik ini, Timberland mahu anda berkongsikan kisah ‘What’s Your Yellow Boot Story’.

Sebagai permulaan, beberapa individu seperti Yonni, Ethan Chu, Dennis Yin, Azim Yusof, Masia One dan Fiqrie telah berkongsikan kisah mereka bersama but ikonik ini.

My journey with my yellow boots goes way back in 2018 when I embarked on a bike journey of the lifetime in India from Delhi – Manali to Leh. An unforgettable 14 days on the bike experiencing four-season, rain or shine, landslides, melted snow peak to the “ya ya ya” (shaking their heads) compassionate locals. I customised my boots for this trip and it brought back priceless stories which last until today. Thank you for walking with me throughout the years. Happy Anniversary my @Timberland yellow boots. *So what's your Yellow Boots story? / What will you do in your yellow boots?* @timberlandmy #NatureNeedsHeroes

A post shared by  Ethan Chu 周世豪 (@ethanchuchu) on Oct 19, 2020 at 6:46pm PDT

Growing up, I look up to some of the greatest rappers like Jay-Z & Kanye West – their rapping skills and their fashion style. I wanted to be just like them and there was at one point where I wasn’t sure I had what it takes. Now, thanks to everyone’s support, I know that I can do it and I’m gonna continue hustling ‘till I am the best. I remember I saw Jay-Z and Kanye West wore the iconic Timberland yellow boot before, and now thanks to @timberlandmy I get to style them with my outfits. Life begins at the end of your comfort zone. Chase your dreams. Trust me, it’s now or never. My journey with Timberland yellow boots start now! Ada geng Timberland di sini? Share me your yellow boot story to stand a chance to win RM100 Timberland shopping voucher. All you have to do is snap a photo with your iconic Timberland Yellow Boots & post it on your social media with #NatureNeedsHeroes and tag @TimberlandMY 😉

A post shared by  KING 💛 (@yonnyboii) on Nov 3, 2020 at 5:17am PST

Tidak terlupa, Timberland Malaysia mahu anda ‘Selfie with you ICON’ dari 9 November hingga 23 November ini. Caranya mudah sahaja:

Rakam gambar anda dengan Timberland Yellow Boots ini di akaun media sosial anda. Tulis caption dengan hashtag #NatureNeedsHeroes dan tag TimberlandMY untuk menerima voucher beli belah sebanyak RM100. Jadi, ayuh sarung but Timberland ikonik anda!

P/S: Khas sempena 11.11, Timberland turut hadir dengan sale hebat dan anda boleh membeli produk Timberland di sini.

Timberland juga hadir dengan koleksi Earthkeepers Edition di mana setiap produk di dalam koleksi ini diperbuat daripada bahan kitar semula. Baca lagi pada pautan di bawah.

Timberland Hadir Dengan Koleksi Earthkeepers® Edition Yang Bergaya Dan ‘Go Green’

VF Corporation Beli Supreme Dengan Nilai RM8.64 Bilion

adidas Hasilkan Model Stan Smith Seakan Kasut But


Bagaimana Casey Neistat ‘Kikis’ Duit Nike Sebanyak RM300,000 Untuk Pusing Dunia Hasilkan Iklan Hebat Ini

Iklan terbaharu keluaran pengarah terkenal Casey Neistat bermula dengan babak di mana dia mengeluarkan FuelBand jenama Nike sambil menunjukkan slogan, “Life is a Sport, Make It Count”.

Difahamkan, babak tersebut adalah satu-satunya elemen yang diminta oleh Nike untuk dimasukkan ke dalam iklan tersebut. Manakala yang lain? Neistat ikut kepala sendiri tanpa mempedulikan apa yang telah dijanjikan kepada Nike.

Setelah berjaya membuat dua iklan untuk Nike pada tahun tersebut, Neistat dan temannya – juga seorang penyunting video – Max Joseph mula bosan dan mahu keluar dari kebiasaan. Dihadapannya adalah bajet sebanyak USD80,000 (~RM300,000) dan perjanjian yang telah ditandatangani bersama Nike.

Ketika tiba masanya untuk dia membuat iklan ketiga untuk Nike dengan bajet yang telah diberikan, Neistat mengambil keputusan untuk membuang perjanjian yang telah ditandatangi bersama dengan Nike dan memilih untuk keluar mengembara mengelilingi dunia.

Nike paid Casey Nestiat to film a commercial.

But instead he took the money & traveled the world.

Producing the greatest brand story of all time.

— Ian Borthwick (@ianrborthwick) September 1, 2020

Keputusan Neistat ini dianggap gila, pertama kerana dia telah melanggar perjanjian yang telah ditetapkan dan kedua adalah menggunakan bajet yang diberikan oleh client untuk mengelilingi dunia.

Dalam satu temubual bersama Fast Company, Neistat menyatakan bahawa apa yang dilakukan olehnya adalah untuk melupakan semuanya tentang Nike; tentang kasut, baju, jaket dan semua mengenai Nike.

Iklan yang berdurasi selama empat minit tersebut merangkumi perjalanannya ke beberapa negara luar. Dengan beberapa montaj makanan, babak di mana Neistat berlari atau berjalan mengelilingi kawasan yang dia kunjungi dan menghabiskan masa mengenali adat resam dan budaya.

“Kami seperti, baiklah dan kami berangkat,” kata Neistat. Semuanya kelihatan santai dan spontan. Ia seolah-olah iklan yang lain daripada yang lain. Tetapi masih dianggap relevan oleh pemerhati kerana ia mempunyai kaitan dengan apa yang Nike mahukan, iaitu “Life is a Sport, Make It Count”.

Namun, ketika mahu membentangkan iklan tersebut kepada Nike, Neistat akui bahawa dia takut dengan apa yang Nike bakal katakan dengan ‘projek gila’ tersebut. Dia juga menambah, ketika proses untuk suntingan, dia dan rakannya tidak ada idea bagaimana mahu menggabungkan 29 jam rakaman di 13 bandar yang mereka kunjungi.

Dengan bantuan rakannya, mereka bekerja dengan cepat dan berjaya mencari corak yang mereka inginkan dengan menggabungkan klip visual dengan petikan inspirasi dari Hunter S. Thompson, Albert Einstein, dan Marilyn Monroe. “Petikan itu mewakili idea yang bukan milik saya ; apa yang saya fikir adalah idea sejagat tentang apa yang dimaksudkan dengan membuat hidup menjadi lebih penting,” katanya.

Bagaimanapun, iklan itu berjaya mencuri tumpuan. Ia telah ditonton lebih 30 juta kali sehingga ke hari ini. Neistat mengangap idea ini gila kerana dia mungkin akan disaman oleh Nike kerana telah melanggar perjanjian. Tetapi melihat kepada hasilnya, dia berpuas hati dan berterima kasih kepada Nike kerana memberi kelonggaran kepadanya untuk berkarya.

“Sebagai pengarah, saya memiliki pekerjaan terbaik di dunia tetapi jika saya memecahkan tembok yang menghalang, maka apa gunanya kelebihan yang saya milikinya?” kata Casey.

Terdahulu, Casey Neistat telah menceritakan pengalamannya menaiki penerbangan termahal dunia bernilai RM128,450. Klik pautan di bawah untuk membaca.

Tonton Pengalaman Casey Neistat Menaiki Penerbangan Termahal Dunia Bernilai RM128,450

Lihat Video Casey Neistat Bercakap Tentang Kasut Yeezy Dan Nike


Kisah Dan Bagaimana CEO Amazon Berjaya Menjadi Manusia Kedua Terkaya Dunia

Akhirnya Jeff Bezos boleh menghembus nafas lega selepas syarikat yang dibangunkannya pada 22 tahun lepas telah berjaya mencatat keuntungan yang konsisten selepas mengalami detik yang sukar pada sedekad pertama penubuhan. Lebih manis apabila beliau sendiri pada minggu ini berjaya menjadi manusia kedua terkaya dunia.

Antara faktor terbesar dalam peningkatan kekayaan Jeff Bezos adalah disebabkan peningkatan saham Amazon yang melonjak sehingga 50% sejak beberapa tahun yang lepas. Ditambah pula dengan kekayaan yang sedia ada serta inovasi terbaru daripada beliau sendiri, tidak hairanlah tempat Warren Buffett kini diganti dengan nama yang baru.

Jika anda fikirkan bisnes Amazon sekadar menjual barangan secara online anda mungkin silap. Berdasarkan beberapa tahun yang lepas sahaja, Jeff Bezos telah menambah pelbagai lagi model bisnes buat Amazon termasuk sistem cloud computing Amazon yang dinamakan sebagai AWS.

Amazon juga dikhabarkan telah mengubah tabiat pembelian pengguna mendapatkan barangan runcit dengan perkenalan Amazon Go. Konsepnya mudah. Pengguna tidak lagi perlu  beratur dan membayar di kaunter. Hanya ambil dan go! Segala pembayaran bakal diselesaikan sejurus anda keluar daripada Amazon Go Store.

Kebergantungan Amazon Online Store tidak hanya tertakluk kepada servis kurier sedia ada, Jeff Bezos turut memperkenalkan sistem penghantaran menggunakan dron.

Alasannya mudah, bagi membolehkan pengguna menerima 30 minit selepas pesanan dibuat. Tiada lagi penantian sehingga hari esok. Saya fikir kalau sistem bisnes seperti ini ada di Malaysia mesti kaki shopping online yang paling excited. Anda boleh ikuti kisah dron Amazon Prime ini di sini.

Terbaru, Jeff Bezos bakal membuka sebuah lagi cabang bisnes terbaru beliau dibawah kendalian syarikat Blue Origin. Bisnes terbaru beliau yang bakal bermula 2018 ini membolehkan orang ramai untuk ke angkasa lepas bagi merasai sendiri pengalaman berada di tempat zero gravity. Dianggarkan harga bagi seorang penumpang bakal mula ditawarkan dengan harga bermula $250,000 USD (~RM1.1 juta).

Begitulah sedikit sebanyak mengenai individu yang berjaya menduduki tempat kedua sebagai manusia terkaya dunia. Berjaya mengoptimasikan sesebuah bisnes, cipta lagi sebuah bisnes yang baru. Soal modal, gunakan prinsip ‘money make money‘ atau kongsikan share syarikat kepada orang kepentingan syarikat agar syarikat dapat terus maju dan berkembang.

Berdasarkan laporan daripada Blomberg, kekayaan Jeff Bezos kini dinilai pada anggaran $75.6 billion mengatasi dua pencabar terdekat iaitu Warren Buffett dan Amancio Ortega yang masing-masing dinilai pada dengan kekayaan $75.5 bilion dan $74.1 billion. Bill Gates terus kekal sebagai manusia terkaya dunia dengan nilai kekayaan $86 billion meskipun sudah melepaskan pecahan saham yang besar di dalam Microsoft.


Bagaimana Orang Cina Menjadi Jutawan Melalui Bisnes

Biasanya mereka bermula dari kosong macam kita juga, bekerja sebagai kuli. Tapi pada masa muda, mereka bekerja bersungguh-sungguh untuk belajar kemahira yang amat berharga. Contohnya, mereka belajar jadi juruteknik di kilang kereta, macam mana memperbaiki mesin, buat tooling, gunakan CAD dan sebagainya.

Masih ingat zaman saya masih budak, nenek sentiasa pesan kena belajar skil, baru boleh cari makan. Nenek juga pesan kena banyak membaca kerana nenek datang dari China pada 1920-an dan buta huruf. Ramai kuli-kuli Cina masa tu jadilah buruh murahan di Tanah Melayu.

Jadi selepas bekerja sebagai kuli dan adanya skil, mereka juga akan kerja lebih rajin supaya dapat peluang daripada taukeh. Taukeh akan bagi peluang kepada yang rajin dan jujur dan boleh buat kerja, dan hantar untuk latihan. Kalau yang lebih bernasib baik, akan dihantar ke luar negara untuk belajar teknologi Jepun, Hong Kong dan sebagainya.

Ada pepatah kita orang cakap, biarlah kerja 10 tahun di dalam bidang tu, kita akan amat mengenali selok belok bisnes tersebut. Jadi pada usia awal 30-an, biasanya mereka akan resign untuk cuba bisnes pertama dengan duit simpanan 10 tahun tu. Modal tak cukup, mereka akan berkongsi untuk setup bisnes bersama. Contoh RM50 ribu x 2 orang = RM100 ribu.

Jadi, 2 tahun pertama memanglah masa yang paling susah untuk semua bisnes. Kaum Cina bila berniaga, mereka akan jadikan ia long term, sebab RM100 ribu bukanlah banyak mana dan sekali habis, semua simpanan 10 tahun akan sia-sia. Jadi semua perbelanjaan perlulah digunakan secara amat berhati-hati.

Ada keuntungan, bisnes naik, mereka akan diam-diam tak akan beritahu orang. Kereta pun pakai biasa-biasa sahaja sebab mereka tak nak sangat orang tahu bisnes mereka bagus. Mereka tak akan naik hot seat untuk heboh-heboh kepada orang ramai mereka ni jutawan atau bakal jutawan, sebab ia akan mengundang persaingan, Lembaga Hasil Dalam Negeri dan juga orang datang pinjam duit.

Beberapa tahun yang pertama, jika bisnes ada untung, pertamanya adalah beli property. Sebab kita tahu selagi kita lock duit kita dalam hartanah, kita tak akan dapat gunakan duit tersebut sesuka hati. Dan hartanah sentiasa naik, jarang depreciate. Best lagi kalau dapat sewa untuk bayar pinjaman perumahan setiap bulan. Kalau bisnes bagus, akan beli lagi property 2,3,4….

Semua bisnes mesti ada naik turunnya. Bila ditempuh cabaran seperti kemelesatan ekonomi, mereka akan cut cost serta merta supaya monthly overhead jadi terendah. Refinance property yang sudah naik harga untuk backup fund. Reserve fund kalau tak perlu, jangan sentuh. Jadi bisnes Cina yang telah melalui zaman kemelesatan ekonomi seperti 1986, 1997, 2008, kita akan cakap mereka kebal.

Akhirnya, kalau bisnes suami isteri, suami yang akan run bisnes utk bahagian sale and marketing. Kita panggil kerja luar. Isteri pula akan ditugaskan untuk menjaga akaun dan kewangan. Sebab perempuan sentiasa lebih berhati-hati dan pandai berkira dalam bab duit. Jadi isteri akan jaga akaun. Sistem dan software akaun adalah benda yang paling utama kena beli untuk pantau duit dengan hati-hati, hutang customer, hutang supplier. Biasanya beribu-ribu kena labur dengan komputer sekali.

Tapi ini cerita dahulu, software semua mahal. Zaman sekarang, software telah jadi murah dan mampu dimiliki.

Penulis, Bryant Gan adalah Founder Niagawan, Sistem Akaun DIY yang boleh didapati pada harga RM99 setahun.

BACA: Billionaire China Ini Membawa 6400 Orang Pekerjanya Bercuti Di Paris


Bagaimana Dapat RM110,000 Dalam Masa 5 Tahun Dengan ASB? Ini Pelan Saya

Perancangan untuk 5 tahun mendatang terbaharu aku ialah;

1. Buat ASB Financing RM200K. Katakan bulanan RM1200 setahun RM14,400.

2. Lepas setahun, katakan dividen diumumkan 7.25% akan dapat RM14,500.

3. Buat pula ASB2 Financing RM200K yang bayaran sebulan RM1100 dan setahun RM13,200.

4. Bayar ansuran ASB2 guna dividen ASB1. Ada lagi lebihan RM1300 (RM14,500-RM13,200) untuk belanja atau disimpan.

5. ASB1 Financing dibayar macam biasa setiap bulan dan ASB2 dibayar menggunakan dividen ASB1.

6. Selepas setahun. ASB2 akan memiliki dividen sendiri. Kita anggarkan kekuatan ASB2 sama macam ASB1. Katakan dividen ASB2 7%. Dan jumlah dividen bakal diperolehi RM14,000.

7. Disebabkan ansuran ASB2 lagi murah, kita bayar ASB2 tiap bulan dan ansuran ASB1 bayar menggunakan dividen ASB2.

9. Dividen ASB1 dibiarkan compounding dan dividen ASB2 bayar ansuran ASB1.

Senang nak faham macam ini, kita guna dividen ASB1 untuk bayar ansuran ASB2 dan lepas setahun dividen ASB2 pula bayar ansuran bulanan ASB1.

Dividen ASB1 dibiarkan compounding. Dividen ASB2 jadikan untuk bayar ansuran ASB1. Jadi, komitmen kita masih sama.

Lepas 5 tahun, kita terminate ASB financing dan kita dapat:

Dividen terkumpul (48 bulan): RM62,100
Prinsipal (60 bulan): RM22,270

Dividen tahun terakhir: RM14,000
Prinsipal (48 bulan) : RM12,320

Dividen terkumpul di ASB1 dikira 48 bulan sahaja disebabkan tahun pertama digunakan untuk bayar ansuran ASB2. Dan pulangan prinsipal pada ASB2 dikira 48 bulan disebabkan usianya 4 tahun manakala usia ASB 5 tahun (60 bulan).

Dapat RM110,690 hanya 5 tahun? Pergh! Ia bersamaan kau menyimpan RM1844.83 sebulan selama 5 tahun. Itu tak dikira lebihan dividen RM1300 pada tahun pertama lagi. Dah boleh beli Honda HR-V tunai!!

Sekarang dah tahu kenapa orang kata jangan beli kereta dulu ataupun beli kereta murah dulu dah kan. Tapi orang bijak dia tak beli kereta mewah, dia melabur hartanah pula. Buat deposit beli rumah. Generate lagi aliran tunai.

Amacam faham tak? Ramai orang tanya dengan aku. Mereka ada duit dalam ASB tunai RM50K lah, ada RM20K lah. Tapi tak pandai optimumkan kewangan yang kukuh tu. Duk ingat bank je untung. Kita untung besar lagi.

Gaji besar bolehlah buat? Ada je gaji bawah RM2500 tapi dah beli kereta import mahal-mahal. Bulanan RM800-RM900. Campur minyak kereta lagi dah lebih RM1200 sebulan. Hutang sampai 9 tahun. Kalau kau tahan kejap, beli kereta murah ke, 5 tahun kau boleh beli kereta import tanpa hutang dah.

Itu baru 5 tahun. Kalau layan sampai habis ASB dan ASB2 Financing tu tak ke jutawan? Dah pencen nanti tak perlu kerja dah.

Akhir kata, fahami potensi pelaburan. Naik turun tu asam garam pelaburan. ASB sesuai untuk pelabur suka risiko rendah. Fahami kekuatan kewangan kita, buat kira-kira, setkan matlamat apa yang kita mahu. Jangan main ikut orang jeeeee. Kah!

***
Disclaimer:
1. Untuk yang mampu bayar ansuran pinjaman setiap bulan.
2. Untuk ASB Financing RM200K. Maksimum pinjaman. Kadar faedah bank 5.2%. Dianggap 7% dividen tahunan ASB dan ASB2 serta tempoh pinjaman ASB: 25 tahun dan tempoh pinjaman ASB2: 30 tahun.
3. Perkiraan anggaran kasar sahaja.
4. Perkiraan mungkin berubah setiap individu disebabkan bayaran bulanan dan kadar faedah bank.
5. Ini perancangan aku je. Aku tak ajak korang ikut pun. Yang sibuk kata rugi pehal? Grrrr.
6. Tenang jangan bertelagah sesama sendiri. Kita hanya merancang.Tuhan yang menentukan.


Bagaimana Dapatkan 5 Layanan VIP Ini Tanpa Bayar Lebih Semasa Travel

Bagi yang gemar travel, kata-kata ‘lagi banyak dapat jimat, lagi jauh dan banyak tempat kita boleh pergi’ bukanlah satu ayat yang asing. Maka bukan satu perkara yang menghairankan bila ada yang sanggup buat kajian dan perancangan seawal 6 bulan sebelum trip bermula agar dapat meminimumkan bajet sepanjang bercuti.

Tapi sebenarnya ada cara bagaimana nak berjimat dan di waktu yang sama dapat layanan macam VIP yang ramai belum tahu.

1. Disambut macam VIP di airport, siap ada driver dari serendah RM27 sehala

Susah nak percaya kan? Rasa macam mahal pun ye. Tapi sebenarnya tak mahal pun jika pandai cari.

Bayangkan bila kita dah sampai di Bali, ada driver dah siap tunggu dengan memegang poster bertulis nama kita di balai ketibaan. Lepas tu terus kita dibawa ke kereta dan dihantar ke hotel yang dah ditempah.

Tak payah nak susah payah beratur tunggu teksi lagi. Dan lagi best semua ni hanya serendah dari RM27 sehala.  Tak percaya? Boleh semak  Ngurah Rai Airport Transfer di Bali di sini.

Malahan saya ada jumpa, airport transfer ke bandar Melbourne hanya dari RM75 sehala. Not bad lah!

2. Hanya scan kod QR dan terus masuk ke Hong Kong Disneyland dan taman tema lain

Yes, tak payah beratur dan siap ada priority line. Dalam erti kata lain kita ada skip-the-queue privileges. Memang macam VIP lah. Tiket pun tak payah print jika dah download apps Klook. Hanya tunjukkan tempahan yang kita dah buat di apps tersebut masa nak masuk ke taman tema.

Dan lagi best, tiket atau pass masuk yang kita beli tu pun selalunya pada harga diskaun. Dah lah jimat masa, jimat duit juga. Tapi layanan macam VIP. Siapa tak nak. Cuba tengok pass masuk ke Disneylang Hong Kong di sini. Berbaloi kan?

Boleh dikatakan kita boleh dapat faedah yang sama untuk semua pass masuk ke taman tema, termasuk taman tema tempatan seperti Sunway Lagoon dan LegoLand. Rugi lah siapa tak rebut peluang begini.

Kebanyakan aktiviti yang ditempah di Klook ada instant confirmation (pengesahan segera). Ini secara tak langsung membantu kita merancang trip dan susun itinerari dengan lebih mudah.

Cari saja simbol instant booking macam dalam gambar di atas. Senang sangat kan?

Eh? Biar betul? Sebenarnya setiap kali kita buat tempahan di Klook, kita akan dapat  Klook Credit. Kredit ini boleh kita guna untuk next booking. Kalau dah banyak mata ganjaran terkumpul, memang ada aktiviti yang kita book tapi macam dapat percuma lepas tolak kredit dari Klook.

Dan kalau anda nak tahu, bukan hanya buat tempahan je dapat kredit, letak review di Klook pun dapat kredit juga. Not bad lah!

Dengan adanya Klook, kita bukan saja tak perlu sakit kepala cari pass masuk ke lokasi tarikan di destinasi percutian, tapi juga boleh dapatkan idea apakah aktitivi lain yang boleh dilakukan sepanjang bercuti.Semua ini kita boleh tempah online saja di Klook tanpa perlu pergi ke website lain. Memang jimat masa, tenaga dan wang.

Selain daripada jaminan harga terbaik, Klook juga turut tawarkan diskaun hingga 60% untuk  tiket masuk ke taman tema, lokasi tarikan pelancong dan aktiviti lain.  Malah sekarang pun ada promosi 10% diskaun tambahan sempena cuti sekolah dan promosi hujung tahun jika kita like dan follow Facebook Page Klook.

Dah sembang bagai nak rak, lupa pula nak kenalkan apa Klook ini sebenarnya. Klook adalah singkatan bagi ‘Keep Looking’. Merupakan platform tempahan sehenti terbesar di Asia, Klook menawarkan the best deals  untuk lebih daripada 30,000 aktiviti dan tiket masuk ke 130 destinasi pelancongan di berbagai negara.

Di samping menyediakan pembelian pakej tour dan tiket bayaran masuk ke taman tema seperti di Hong Kong Disneyland dan lawatan sehari ke Halong Bay, Klook juga turut menawarkan banyak pilihan pengalaman baru yang unik serta destinasi tersembunyi yang mungkin anda tak pernah dengar sebelum ini.

Tak terhad kepada pass masuk saja, di Klook juga ada pakej tour, tiket dan pass subway, speed train, bullet train, dan berbagai tempahan pengangkutan awam seperti JR Pass, kita juga boleh tempah pengalaman rare seperti meredah glasier di Iceland, tiket terjun bungy dan skydiving di New Zealand.

Malahan, pakej sewa WiFi dari serendah RM10 sehari pun ada di Klook.

Mungkin tak semua ada peluang nak travel ke luar negara. Tak apa. Anda boleh pertimbangkan untuk bawa keluarga ke LegoLand, Sunway Lagoon, Lost World of Tambun, atau KidZania. Cuti sekolah dah dekat, inilah masanya nak bawa keluarga jalan-jalan sekejap.

Dan kami ada berita baik untuk anda. Khas buat pembaca Vocket, anda bakal menerima baucer diskaun RM15 dari pembelian dan tempahan pertama yang dibuat di Klook. Layari Klook sekarang dan masukkan kod VOCKET15 untuk lebih penjimatan di sepanjang percutian anda.


13 Gaya Rambut Haiwan-Haiwan Ini Buat Kami Mahu Menirunya. Kenapa Cantik Sangat?

Kami pun tak sangka haiwan-haiwan boleh kelihatan ranggi dan bergaya dengan fesyen rambut yang memikat hati.

Takkanlah kami hendak ke salon dan berkata, “Akak, tolong tiru fesyen ini,” sambil menunjukkan gambar seekor kuda.

1. Awak kelihatan seperti seorang mak datin!

2. Oohhh gebunya, saya teringin peluk awak!

3. Tolong beritahu saya rahsia kecantikan awak. Err.. tak boleh?

4. Adakah awak seekor teddy bear? Bukan?

5. Wow, betul ke awak ada sepasang mata di celah-celah bulu awak itu?

6. Gaya rambut awak mengingatkan saya kepada Cher.

7. Perm rambut awak sangat memikat hati.

9. Lembutnya, adakah awak baru blow rambut awak?

10. Saya ingatkan awak memakai rambut palsu kerinting, rupanya rambut sebenar. Maafkan saya.

11. Rambut hijau, gaya punk, mak ayah awak tak marah ke?

12. Ini kelihatan seperti fesyen hijab terbaru.

13. Awak sangat comel. Sayangnya awak tak boleh menikmati kecomelan sendiri. Huhu.


Bagaimana Dapatkan Tidur Yang Mencukupi Dan Berkualiti

Pernah tak anda rasa penat walaupun pada malam harinya anda telah mendapat tidur yang mencukupi? Jika ya, anda perlu membaca artikel ini sampai habis.

Berapa jam tidur yang kita perlukan setiap hari? Ia bergantung kepada kita. Biasanya 7 – 8 jam. Tapi ada juga di antara kita yang mempunyai ‘superpower’ untuk tidur sekejap tapi segar.

Sebenarnya bila kita tidur kita sebenarnya melalui beberapa kitaran yang disebut sleep cycle atau kitaran tidur. Setiap kitaran boleh dibahagikan kepada 4 fasa.

Fasa ‘rehat yang ringan’ antara sedar dan lena. Aktiviti otot kita mula jadi lambat.

Apabila tidur bertambah dalam, otak mula melakukan tugas yang kurang rumit. Pernafasan dan degupan jantung juga semakin perlahan semasa fasa ini. Tidur dalam persekitaran yang sejuk dan selesa dapat membantu merendahkan suhu tubuh ke tahap ‘relaks’.

Apabila tekanan darah berkurangan dan pernafasan menjadi perlahan, inilah masanya di mana seseorang individu atau menikmati tidur yang paling dalam dan paling ideal untuk pemulihan tubuh. Otot akan mengendur apabila darah dialirkan ke arahnya dan bekalan tenaga tubuh kembali maksimum. Kalau anda cuba untuk kejutkan rakan anda pada fasa ini, beliau mungkin sukar untuk bangun.

Fasa ini dipanggil REM atau rapid eye movement. Pada fasa bebola mata kita bergerak dengan cepat, nafas kita menjadi lebih pendek dan tekanan darah meningkat.

Gelombang otak kita pada fasa ini sama aktif dengan waktu kita berjaga di siang hari. Otak sebenarnya sedang bekerja. Rangsangan otak inilah yang memberikan kita mimpi. Fasa ini mengambil masa 90 minit untuk dicapai dan akan berlanjutan dengan lebih lama apabila berulang-ulang sepanjang kita tidur.

OK, berbalik kepada persoalan utama. Kenapa kita masih penat walaupun telah tidur secukupnya? Jawapannya adalah pada fasa mana kita terjaga dari tidur. Jika kita terjaga di tengah-tengah kitaran, pada fasa tidur lelap contohnya, kemungkinan besar kita akan masih berasa penat. Ini juga menerangkan kenapa kita penat bila kita tidur sekejap-sekejap.

Bagaimana kita nak melatih diri kita untuk bangun di penghujung atau awal kitaran dan bukan di tengah-tengah?

Kita boleh cuba untuk setkan jam loceng kita untuk berbunyi pada penghujung kitaran atau penghujung fasa REM.

Contohnya 5 kitaran tidur x 90 minit = 7.5 jam. Setkan jam kita untuk berbunyi selepas 7.5 jam. Tempoh kitaran setiap orang mungkin berbeza. Kena guna kaedah cuba jaya.

Anda juga boleh menggunakan aplikasi seperti sleep cycle atau peranti seperti fitness tracker untuk mengetahui kitaran tidur anda. Jika kita mempunyai waktu tidur yang tetap, badan kita akan terlatih untuk bangun pada waktu yang sama.

Selain itu, untuk mendapatkan tidur yang lebih berkualiti, anda boleh cuba tip ini:

1. Jangan bermain dengan gajet sebelum tidur.
2. Pastikan bilik gelap dan sunyi.
3. Pasang ‘white noise’
4. Elakkan kafein sebelum tidur.

Yang paling penting, lepas terjaga waktu pagi, jangan tekan butang snooze! Terus bangun dan mulakan hari anda dengan penuh semangat.


Bagaimana Dengan Memberi Haiwan Makan Pak Abu Berkongsi Pengajaran Bermakna Buat Anak Saya

“Ni tak habis kah?” tanya Pak Abu kepada Rania.

“Tak.” jawab Rania pendek malu-malu kucing.

Lantas terus Pak Abu mengambil bebola daging yang tidak habis dalam mangkuk bakso Rania dan mengecilkan size bebola tersebut dengan tangannya sambil mulutnya tidak henti bercerita.

“Makanan ni kita bagi pada kucing kat luar hotel. Jangan membazir. Haiwan ni tidak ada dosa. Kita bagi makanan nanti dia tolong doakan kita. Kucing kat luar hotel ni, kalau Pak Abu datang dia mesti cium kaki Pak Abu. Kucing pun pandai terima kasih!”

Baca: Kisah Hutang Dilunaskan Melalui Keajaiban Sedekah Yang Menyentuh Hati Kita

Pak Abu senyum-senyum bercerita. Anak-anak suka mendengarnya lebih lagi Rasyad yang sukakan kucing. Kemudian Pak Abu menyambung lagi.

“Kadang-kadang roti yang tak habis Pak Abu suruh staff hotel potong kecil-kecil dan Pak Abu bagi pada burung merpati.

Satu hari tu Pak Abu tengah bagi burung makan tiba-tiba azan. Burung-burung tu tinggal makanan dia dan terus terbang. Tengok! Burung pun pandai hormat waktu solat!” Anak-anak makin seronok dengar cerita ‘Atok Abu’. Tersengih-sengih mereka.

Tidak lama kemudian kami sekali mengikut Pak Abu berjalan di lorong-lorong kecil hotel mencari kucing dan ‘hadiahkan’ makanan yang tidak habis tadi.

Satu pelajaran bermakna untuk anak-anak saya! Terima kasih Pak Abu. Sedikit tetapi bermakna.

Baca lagi: Peristiwa Ini Bukti Allah Membayar Tunai Kepada Yang Bersedekah


Bagaimana Dengkur Berpotensi Mengancam Nyawa Anda

Bunyi yang biasa kita dengar bagi mereka yang tidur berdengkur digambarkan seperti hon amaran kabus kapal laut, dengungan gergaji elektrik, guruh berdentum atau bunyinya seakan tercekik. Kedengaran melucukan, namun tidur berdengkur bukanlah suatu gurauan, malah ia merupakan suatu masalah yang boleh membawa penyakit merbahaya pada kesihatan diri.

Berdengkur bukan penyakit tetapi dikategorikan sebagai masalah perubatan, terutama bagi individu yang mengalami apnea tidur kerana boleh menimbulkan pelbagai penyakit seperti strok dan tekanan darah tinggi. – Dr. Ng Wai Keong, Perunding Neurologi, Pusat Perubatan Sunway

Walau bagaimanapun, masih ramai dalam kalangan masyarakat tidak sedar bahayanya penyakit dengkur ini disebabkan oleh tanggapan mereka berdengkur adalah perkara biasa akibat keletihan.

Tidur berdengkur terjadi akibat daripada halangan pada bekalan udara ke paru-paru di mana menyebabkan kekurangan oksigen di dalam darah dan otak di samping boleh membawa kepada pelbagai masalah kesihatan diri. Dengkur terbahagi kepada 2 jenis iaitu dengkur biasa dan Obstructive Sleep Apnea (OSA).

Menurut kajian yang diterbitkan dalam sebuah jurnal American Academy of Otolaryngology berkaitan hidung, telinga dan tekak, lebih kurang 45% orang dewasa yang normal didapati berdengkur ketika tidur, 25% daripada jumlah itu dianggap berdengkur sebagai situasi yang biasa. Kajian itu turut dipersetujui oleh Dr. Lau Wee Ming, Penasihat Respiratori, Pusat Pakar Alpha.

Secara amnya, dengkur berlaku apabila penyempitan salur udara menyebabkan pergolakan tekanan udara dan getaran palet lembut (lelangit) serta dinding farinks. Oleh sebab itu, getaran tersebut menghasilkan bunyi dengkur. Kebiasaannya, seseorang yang berdengkur akibat daripada berbadan besar. Kekurangan oksigen terutamanya ke otak menyebabkan masalah kesihatan, malah boleh membawa maut sekiranya dibiarkan berterusan. – Dr. Raymond Tan, Pakar Bedah Telinga, Hidung & Tekak, Hospital Pantai Ampang

OSA merupakan singkatan kepada Obstructive Sleep Apnea yang bermaksud Apnea Tidur Halangan di mana mereka yang mempunyai masalah saluran pernafasan sempit. Saluran pernafasannya akan tertutup untuk beberapa saat sekiranya masalahnya lebih serius.

OSA adalah masalah yang kerap dialami oleh mereka yang obes atau terlebih berat badan di mana mereka berisiko memiliki jisim berat badan (BMI) melebihi 28. Kebiasaannya, OSA berisiko dalam kalangan lelaki berbanding wanita yang berusia lingkungan 25 – 55 tahun ke atas. Prof. Syed Hassan Ahmad, Presiden Persatuan Permasalahan Tidur Malaysia, Fakulti Perubatan, Universiti Teknologi MARA

Berdasarkan statistik pada tahun 2001, 20% penghidap dengkur berisiko untuk menghidap OSA termasuklah bayi dan kanak-kanak juga boleh mengalami masalah ini selain dari golongan lelaki dan perempuan.

Menurut sumber keratan akhbar Utusan Malaysia pada tarikh 26 Disember 2010, tahap teruknya OSA ditentukan melalui kiraan setiap jam:

Bahaya utama bagi penghidap dengkur mempunyai OSA yang teruk menyebabkan berhenti bernafas lebih 30 saat berulang kali semasa tidur. Namun, mereka yang berdengkur dengan kuat dan mengalami OSA yang teruk mungkin menjejaskan kesihatannya dalam jangka panjang. Selain itu, mereka yang menghidap OSA akan berasa letih selepas bangun tidur, sangat mengantuk dan mengalami masalah kemurungan. Dr. Raymond Tan, Pakar Bedah Telinga, Hidung & Tekak, Hospital Pantai Ampang

Kajian Synovate Omnibus pada Jun 2008 ke atas 1006 penduduk Semenanjung Malaysia mendapati 4 daripada 10 orang berdengkur, 36% mengakui dengkuran mereka mengganggu tidur pasangan & 53% lagi mendakwa tidur terganggu akibat dengkuran pasangan.

Orang yang mengalami dengkur ketika tidur ini akan mudah letih dan cepat nafas apabila membuat kerja berat. Ia turut dipengaruhi oleh faktor diabetes dan darah tinggi. Apabila berpuasa pula, kemungkinan tidak dapat mengawal selera makannya.

Ada juga orang yang mengalami dengkur diceraikan oleh pasangannya atas alasan sudah tidak tahan mendengar dengkuran setiap malam. Episod dengkur berlaku apabila pasangannya mula mengalami masalah kegemukan.

Lebih 50% mengalami masalah gangguan tidur berdengkur, namun 9 daripada 10 tidak mengambil tindakan untuk mengatasi masalah itu. Kaji selidik menunjukkan kebanyakan orang yang berdengkur adalah lelaki (53% berbanding 43% wanita), berkahwin (62% berbanding 38%) dan berbangsa Melayu (63%) berbanding Cina (26%) dan India (11%).– Vong Yuit Meng, Ketua Pemasaran GlaxoSmithKline Consumer Healthcare

Risiko untuk tidak boleh bernafas langsung boleh berlaku ke atas si pendengkur. Ia membuatkan mereka terjaga daripada tidur dan terpaksa mengejutkan orang yang tidur di sebelahnya untuk membantu bernafas kembali.

Bukan itu sahaja, orang berdengkur ini biasa alami rasa mengantuk ketika memandu sehinggakan boleh bahayakan nyawa kerana mereka boleh tertidur beberapa saat semasa memandu.

Dengkuran boleh menjadi lebih teruk apabila tidur menjadi terganggu sepanjang malam kerana paras oksigen yang tidak cukup untuk sampai ke otak. Berdasarkan kajian, 44% lelaki dan 28% perempuan berumur 30 – 60 tahun berdengkur. – Dr. Amir Izwan Mohamed Dahan, Konsultan Telinga, Hidung & Tekak, Hospital Pusrawi

Pesakit akan terdedah kepada serangan jantung dan strok. Berdasarkan kajian yang dibuat terhadap pesakit mendapati mereka mengalami obes, kencing manis dan permasalahan status lipid dalam badan yang tinggi. – Prof. Syed Hassan Ahmad, Presiden Persatuan Permasalahan Tidur Malaysia, Fakulti Perubatan, Universiti Teknologi MARA

Gangguan tidur termasuklah dengkur ataupun OSA akan menjejaskan daya ingatan untuk jangka masa panjang akibat daripada halangan pembentukan sel baru di dalam bahagian memori otak (hippocampus). – Dr. Dennis McGinty, Universiti California, Los Angeles

Dengkur adalah suatu masalah yang sering dialami oleh 30% – 40% penduduk kerana boleh mengganggu tidur seseorang, malah boleh mengakibatkan masalah penyakit kronik jika tidak diatasi sebaiknya. Orang kurus juga boleh berdengkur. Bunyi dengkur yang kuat tidak bererti masalah dengkur yang teruk, sebaliknya kehadiran apnea yang menentukan bahaya kepada penghidap.– Dr. Abdul Razak Rahman Hamzah, Pakar Telinga, Hidung & Tekak, Pusat Perubatan Darul Ehsan, Shah Alam


Bagaimana Doktor Ini Terjebak Menjadi Tokan Kasut ‘Fake’ Di China

Industri barangan fake terutamanya untuk kasut sneakers semakin berkembang pada ketika ini. Lebih memeranjatkan, apabila kualiti kasut fake ini semakin hari, semakin hampir dengan kualiti kasut yang sebenar.Vice terbang ke Putian, China untuk bertemu dengan salah seorang tokan kasut ciplak berkualiti tinggi di sana.

Menurut Vice, Putian adalah bandar di mana jenama besar seperti adidas dan Nike menghasilkan kasut edisi khas mereka terutamanya sample pair untuk model edisi khas terutamanya model kolaborasi seperti Yeezy dan Nike x Off-White.

Chan Sneakers merupakan pelajar perubatan jurusan perubatan di U.K satu ketika dahulu sebelum beliau terjumpa satu laman menjual kasut tiruan. Kerana rasa ingin tahu, beliau terbang ke China untuk mencari kilang membuat kasut tiruan ini dan seterusnya menjadi seorang penjual kasut tiruan berkualiti tinggi.

Beliau kini menjual sekitar 120 pasang sehari dan boleh membuat jualan sehingga USD100,000 (RM400,000+-) sebulan! Disebabkan itu Chan terus berkecimpung dalam perniagaan ini.

Jika tiada permintaan, tiadalah penghasilannya. Disebabkan kebanyakkan model edisi khas dijual kembali dengan harga yang melampau, ramai yang menjadikan kasut tiruan sebagai alternatif untuk merasa bergaya dengan kasut idaman mereka. Jadi, siapa yang perlu dipersalahkan dalam hal ini?


Lelaki Genius Ini Tunjukkan Bagaimana Untuk Drift Kereta Hot Wheels

Dengan imaginasi yang tinggi dan cukup, sebuah kereta Hot Wheels boleh melakukan apa sahaja. Tapi dalam realiti, kemampuannya hanya terhad kepada bergerak(meluncur) ke hadapan. Melainkan ia berada tangan Phil Foss, yang menjumpai cara bagaimana untuk drift kereta Hot Wheels seperti Ken Block lakukan.

Jadi apakah rahsia yang membuatkan kereta Hot Wheels anda drift? Ada dua bahagian dalam resipi ini. Pertama ialah permukaan low-friction yang cukup licin untuk membolehkan tayar plastik pada kereta anda meluncur. Anda boleh bereksperimen dengan pelbagai bahan sehingga anda jumpa yang sesuai, atau anda boleh beli Driftpad Phil berharga $15(RM45).

Bahagian kedua dalam resipi ini ialah kepelbagaian sudut yang membolehkan kereta Hot Wheels anda drift dan pada pada masa yang mampu mengekalkan momentum pergerakan.

Anda perlu bereksperimen dengan setup anda sendiri untuk menjayakannya, tapi akhirnya anda perlu memastikan kereta anda drift, masuk dan bergerak semula dalam trek asal Hot Wheels, daripada membiarkan ia berhenti selepas drift seperti gambar di atas. Dalam video di bawah, kereta kereta itu drift semula ke dalam lif automatik, menjadikan satu loop perlumbaan tanpa henti.


Bagaimana Dua Kes Coronavirus Cetus Situasi Panik Kepada 273.52 Juta Rakyat Indonesia?

Indonesia telah mencatatkan dua kes coronavirus selepas Presiden Joko ‘Jokowi’ Widodo mengumumkan berita ini kepada media, Isnin lalu. Sejak itu situasi panik terus menerus menyerang negara dengan kepadatan penduduk sebanyak 273.52 juta orang.

Wanita berumur 31 tahun dan ibunya berumur 64 tahun telah ditahan di Hospital Sulianti Saroso Infectious Diseases. The Jakarta Post menyatakan bahawa kedua-dua mereka yang berasal daripada Debok, Jawa barat tidak diberi maklumat awal bahawa mereka telah dijangkiti wabak tersebut.

Mereka diuji positif selepas dilaporkan bersentuhan dengan wanita Jepun yang kemudiannya diuji positif di Malaysia.

“Kami tidak pernah diberitahu bahawa kami telah diuji positif,” katanya. “Kami hanya mengetahui apabila [Jokowi mengumumkannya].” kata wanita terbabit dipetik dari Asia One.

Pengumuman ini bukan sahaja mengejutkan mereka berdua malah orang ramai. Selepas berita ini mula tersebar ke seluruh Indonesia, dilaporkan bahawa butiran peribadi kedua-dua pesakit didedahkan melalui aplikasi Whatsapp dan media sosial – alamat rumah dan pekerjaan antara perkara yang didedahkan.

Gambar suspek juga dilaporkan tersebar dengan beberapa gambar diletakkan keterangan ‘jangan kongsi’.  Mesej itu juga hadir dengan kronologi kejadian yang bermula dari ketika mereka ‘kononnya’ mengidap wabak tersebut sehinggalah mereka dimasukkan ke hospital.

Kementerian Kesihatan telah menafikan bahawa kebocoran maklumat mangsa datang daripada pihak mereka

Manakala di bahagian ibu kota, Jakarta dilaporkan berbondong-bondong orang telah mula menuju ke kedai serbaneka untuk membeli bekalan perubatan, lapor The Straits Times.

Penduduk di ibu negara dan bandar-bandar lain di Indonesia telah keluar membeli keperluan asas. Manakala ada beberapa kelompok membeli ubat herba tradisional atau lebih dikenali sebagai ‘jamu’.

Tidak pasti adakah ia akan memberi kesan kepada coronavirus, namun ia diakui sendiri oleh Ms Sumini, penjual jamu di Colomadu, Kabupaten Karangayar, Jawa Tengah selepas harga beberapa barang keperluan untuk membuat jamu naik melambung,

“Harga halia merah dilaporkan naik dari 30,000 rupiah per kg kepada 50,000 rupiah per kg. Harga untuk halia aromatik meningkat dari 35,000 rupiah per kg kepada 42,000 rupiah per kg.

Manakala temulawak, yang sebelum ini dijual dengan harga 4.000 rupiah per kg, kini dijual dengan harga 12.000 rupiah per kg, “kata Sumini.

Situasi ini jelas berbeza di Malaysia apabila kita masih boleh bertenang dan tidak berlaku apa-apa situasi panik walaupun telah mencatatkan 50 kes. Kita masih mampu layan konflik politik dan tidak panik seperti Indonesia yang baharu sahaja mencatat dua kes.

Jokowi dilaporkan telah memerintahkan pihak polis untuk menangkap mana-mana peruncit yang menjual topeng muka dengan harga yang tinggi kepada orang ramai.

“Orang ramai tidak perlu membeli barang keperluan terlalu banyak . Membeli mereka dalam nombor yang banyak adalah perkara yang menyebabkan kekurangan bekalan.” Lapor National Post.

Indonesia sebelum ini telah mencetuskan tanda tanya dikalangan negara jiran selepas tidak merekodkan apa-apa kes coronavirus. Namun pihak kerajaan telah tampil menyatakan bahawa mereka telah menjalankan pemeriksaan yang teliti dan tidak merekodkan apa-apa keputusan positif sebelum ini.

Menteri Kesihatan Terawan Agus Putranto pada hari Isnin lalu menyatakan bahawa wanita berusia 31 tahun adalah seorang guru tarian dan telah menari dengan warga Jepun tersebut. Mereka dilaporkan adalah kawan rapat, di sebuah kelab di Kemang, Jakarta Selatan.

Berikut adalah cerita lain mengenai coronavirus untuk bacaan lanjut, klik pautan di bawah.

Jokowi Sahkan Dua Warga Indonesia Positif Coronavirus

Kerana Fobia Coronavirus, Lelaki Cina Ini Dibelasah Tanpa Sebab Di London

Jururawat Mahu Teman Lelaki Sebagai Ganjaran Jika Coronavirus Berjaya Dihapuskan